### Nájdené tlačiarne

Na obrazovke Nájdené tlačiarne možno vybrať tlačiareň zistenú v lokálnej sieti alebo získať ďalšie možnosti inštalácie sieťových tlačiarní, tlačiarní pripojených prostredníctvom rozhrania USB alebo paralelného rozhrania.

- Inštalovať zistenú sieťovú tlačiareň. V zozname všetkých tlačiarní (alebo multifunkčných zariadení) zistených v lokálnej sieti vyberte požadovanú tlačiareň a kliknite na tlačidlo Ďalej. Kliknutím na tlačidlo Opakovať hľadanie spustíte ďalšie vyhľadávanie tlačiarní v sieti.
- Nájsť tlačiareň. Túto možnosť vyberte v prípade, že sa požadovaná sieťová tlačiareň nenachádza v zozname alebo chcete inštalovať tlačiareň, ktorú k počítaču pripojíte priamo pomocou kábla USB alebo paralelného kábla. Pri sieťových tlačiarňach ponúkne táto možnosť ďalšie možnosti vyhľadávania, napríklad vyhľadávanie tlačiarne podľa adresy IP.

Poznámka. Informácie o nastavení tlačiarní, ktoré sa nenachádzajú v lokálnej sieti, nájdete v časti Pridávanie tlačiarní v rozsiahlych sieťach IP.

Tlačiarne v zozname môžete identifikovať pomocou týchto polí. Hardvérová adresa môže byť najjednoduchším spôsobom identifikácie tlačiarne:

Model | Označuje model tlačiarne (napríklad HP LaserJet série 5000). Ak nemožno model identifikovať, prípadne je tlačiareň vypnutá alebo nie je pripojená žiadna tlačiareň, zobrazí sa text Neznámy. Pokiaľ je tlačiareň pripojená, no nemožno ju identifikovať, v prípade externých tlačových serverov HP Jetdirect sa zobrazí nasledujúci text:

- Paralelný: Ploter alebo tlačiareň Centronics
- USB (jednosmerne): Jednosmerné periférne zariadenie
- USB (obojsmerne): Obojsmerné periférne zariadenie

Hardvérová adresa | (Nazývaná aj adresa stanice alebo adresa MAC.) Jednoznačne identifikuje zariadenie v lokálnej sieti. V prípade tlačiarní HP a externých tlačových serverov HP Jetdirect s viacerými portmi tlačiarní sa môže doplniť číslo portu (port 1, port 2, port 3). Táto adresa sa nachádza na konfiguračnej (testovacej) stránke tlačového servera.
Adresa IP | (Internetový protokol.) Jednoznačne identifikuje zariadenie v sieti na báze protokolu TCP/IP. Priraďuje ju správca siete. V tomto zozname sa zobrazí adresa IPv4 aj IPv6. Ak má tlačiareň viacero adries, zobrazí sa pri každej adrese, takže môžete vybrať, ktoré rozhranie chcete používať.

Poznámka. Pokiaľ zapnete tlačový server HP Jetdirect, no do dvoch minút nenakonfigurujete jeho platnú adresu IP, automaticky sa mu priradí automatická adresa IP (169.254.x.x) alebo predvolená adresa IP (192.0.0.192). Spoločnosť HP odporúča zmeniť predvolenú adresu IP. Ak existuje viacero tlačiarní s rovnakou predvolenou adresou, správnu tlačiareň identifikujte kontrolou hardvérovej adresy.

Názov hostiteľa IP | Názov hostiteľa IP je prívetivý (alebo ľahko identifikovateľný) názov, ktorý možno používať namiesto adresy IP tlačiarne. Možno ho používať v prípade, že sa názvový server v sieti nastavil na priradzovanie názvov hostiteľa príslušným adresám IP. Ak bol názov hostiteľa priradený a konfigurovaný v tlačiarni (napríklad printer1.marketing.com), na identifikáciu tlačiarne môžete zadať názov hostiteľa.

Poznámka. Ak je položka v poli skrátená a chcete zobraziť celé pole, zmeňte jeho šírku. Umiestnite kurzor na okraj s názvom poľa, kliknite tlačidlom myši a presuňte kurzor.

Pokyny týkajúce sa tlače stránky so sieťovou konfiguráciou nájdete v dokumentácii dodanej s tlačiarňou.

Ak je vybratá tlačiareň chránená názvom komunity SNMP alebo heslom servera Jetdirect, budete vyzvaní na zadanie názvu komunity alebo hesla.

#### Ďalšie informácie:

Slovník výrazov používaných pri sieťovej tlači