### Tulostimia löytyi

Tulostimia löytyi -näytöstä voit valita paikallisverkosta löytyneen tulostimen. Näytöstä saat myös lisäasennusvaihtoehtoja verkko-, USB- tai rinnakkaisliitäntään kytkettyjen tulostimien asentamiseen.

- Havaitun verkkotulostimen asennus. Valitse haluamasi tulostin kaikkien paikallisverkosta löytyneiden tulostimien (tai monitoimilaitteiden) luettelosta ja napsauta Seuraava. Voit suorittaa uuden haun verkon tulostimista napsauttamalla painiketta Etsi uudelleen.
- Tuettu tulostimen etsiminen. Valitse tämä vaihtoehto, jos haluamaasi verkkotulostinta ei ole luettelossa tai haluat asentaa tulostimen, joka kytketään suoraan tietokoneeseen USB- tai rinnakkaiskaapelilla. Jos kyseessä on verkkotulostin, vaihtoehto tarjoaa myös ylimääräisiä hakuvaihtoehtoja, joiden avulla tulostinta voidaan etsiä esimerkiksi IP-osoitteella.

Huomautus: Jos haluat asentaa tulostimia, jotka eivät ole paikallisverkossa, katso Kirjoittimien lisääminen suuriin IP-verkkoihin.

Luettelon tulostimet tunnistetaan seuraavilla kentillä. Laitteisto-osoite on luultavasti helpoin tapa tunnistaa tulostin:

Malli | Tunnistaa tulostimen mallin (esimerkiksi HP LaserJet 5000 Series). Jos mallia ei tunnisteta, tulostin sammutetaan tai tulostin ei ole kytkettynä, näkyviin tulee teksti Tuntematon. Ulkoisissa HP Jetdirect -tulostuspalvelimissa näkyviin tulee seuraava teksti, jos tulostin on kytketty, mutta sitä ei tunnisteta:

- Rinnakkainen: Centronics-tulostin/-piirturi
- USB (yksisuuntainen): Yksisuuntainen oheislaite
- USB (kaksisuuntainen): Kaksisuuntainen oheislaite

Laiteosoite | (myös asemaosoite tai MAC-osoite). Määrittää laitteen yksilöllisesti paikallisverkossa. HP-tulostimille ja ulkoisille HP Jetdirect -tulostinpalvelimille, joilla on useita tulostinportteja, portin numero (portti1, portti 2, portti 3) voi olla lisättynä. Tämä osoite on tulostinpalvelimen määrityssivulla (testisivulla).
IP-osoite | (Internet Protocol) Määrittää laitteen yksilöllisesti TCP/IP-verkossa, ja sen antaa verkon ylläpitäjä. Luettelossa on sekä IPv4- että IPv6-osoitteet. Jos tulostimella on useita osoitteita, tulostin näkyy kerran jokaisen osoitteen kohdalla, ja voit valita käytettävän liitännän.

Huomautus: Kun HP Jetdirect -tulostinpalvelin käynnistetään eikä sille ole määritetty kelvollista IP-osoitetta kahden minuutin kuluessa, sille määritetään automaattisesti joko Auto-IP-osoite (169.254.x.x) tai IP-oletusosoite (192.0.0.192). HP suosittelee IP-oletusosoitteen vaihtamista. Jos samassa oletusosoitteessa on useita tulostimia, tarkista laiteosoite oikean tulostimen tunnistamiseksi.

IP-isäntänimi | IP-isäntänimi on sopiva (tai helposti tunnistettava) nimi, jota voidaan käyttää tulostimien IP-osoitteen sijaan. Sitä voidaan käyttää, kun verkon nimipalvelin on asetettu liittämään isäntänimet vastaaviin IP-osoitteisiin. Jos tulostimelle on asetettu isäntänimi (esimerkiksi printer1.marketing.com), voit tarkentaa isäntänimeä tulostimen tunnistamiseksi.

Huomautus: Jos kentän syöte on katkaistu ja haluat nähdä koko kentän, muuta kentän leveyttä. Voit muuttaa kokoa asettamalla kohdistimen kentän otsikon reunaan ja napsauttamalla ja vetämällä.

Ohjeet verkon määrityssivun tulostamiseen saat tulostimen oppaasta.

Jos valittu tulostin on suojattu SNMP-yhteisönimellä tai Jetdirect-salasanalla, saat kehotuksen antaa yhteisönimen tai salasanan.

#### Lisätietoja:

Verkkotulostussanasto