### Разпознаване на принтер

Ако програмата за инсталиране не успя да намери вашия принтер в мрежата, проверете следните неща:

- Проверете дали принтерът е правилно свързан и включен.
- Проверете дали имате включена защитна стена в компютъра. Ако в компютъра има включена защитна стена, това може да попречи на програмата за инсталиране да разпознае принтера. Временно забранете защитната стена в компютъра, преди да продължите с инсталацията. Ако имате включена защитна стена (например ZoneAlarm©, BlackICE© и др.), вижте в документацията на производителя на защитната стена за указания как се забранява защитната стена. HP силно препоръчва следните неща да бъдат инсталирани в компютъра: (1) хардуерно устройство, което осигурява защитна стена между Интернет и компютъра, например мрежов шлюз, и (2) актуализирана програма за разпознаване на вируси.

Повече информация за защитните стени

След като направите посочените по-горе проверки, изберете един от следните методи, за да потърсите вашия принтер:

- Изберете от списъка с намерени принтери. Можете да изберете от списък с наличните принтери, намерени в локалната мрежа. Когато щракнете върху Напред, помощната програма търси мрежови принтери и ги показва в списък. След това можете да изберете желания принтер от списъка.
- Посочете принтер по адрес. Можете да намерите конкретен принтер по неговия адрес. Когато щракнете върху Напред, ще получите указание или да посочите неговия хардуерен LAN адрес, IP адрес или IP име на хост.
- Въведете настройките за принтер, който не е в мрежата. Изберете тази опция, ако конфигурирате порт за принтер, който не е свързан в мрежата. За повече информация за тази опция вижте документацията към вашия принтер.

#### За повече информация:

Речник на термините в мрежовия печат