### Tulemüür leitud

Selleks, et pidada sidet Windowsi tulemüüri kaudu, lisab installeerija end Microsofti spetsifikatsioonide tulemüürirakenduste erandite loendisse. See lubab installeerijal olla installeerimise ajal printeriga võrguühenduses.

Võrgus olevate printerite otsimiseks ja installeerimise jätkamiseks klõpsake nuppu Edasi. Installeerijast väljumiseks klõpsake nuppu Loobu.

Kui teil on töötav tulemüür (nt ZoneAlarm©, BlackICE©, Sygate Security Agent©, Norton Personal Firewall© vms), järgige tulemüüri väljalülitamiseks juhiseid, mille leiate tulemüüri edasimüüja antud dokumentatsioonist.

Kui tulemüüritarkvara deaktiveeritakse, soovitab HP tungivalt paigaldada oma arvutisse järgnev:

- riistvaraseade, mis tekitab tulemüüri Interneti ja arvuti vahele, näiteks lüüsisõlm;
- ajakohastatud viirustõrjeprogramm.

Üldist infot kommunikatsiooni vealahenduse kohta leiate printeri dokumentatsioonist või külastades võrgutoe kodulehekülge aadressil http://www.hp.com/support.

Tulemüürid põhjustavad sageli kommunikatsioonihäireid. Kui võrguühendusega arvutil on töötav tulemüür, võivad esineda alljärgnevad probleemid.

Tarkvara installeerimise ajal:

- HP printeri paigaldaja ei suuda leida võrgust HP printerit. Ilmub veateade, mis ütleb, et käivitusprogramm ei leidnud võrgust ühtki printerit. Probleemi ennetamiseks deaktiveerige HP printeri tarkvara installeerimise ajaks ajutiselt tulemüür. Tulemüüri deaktiveerimise juhendid leiate edasimüüja tarnitud dokumentatsioonist.

Pärast tarkvara installeerimist:

- kkui HP printeri IP-aadress muutub, ei suuda arvuti enam HP printeriga suhelda. Kõik printimis-, skaneerimis-, arvutifaksi- ja pildiedastustööd ebaõnnestuvad ning toote oleku järgi on HP printer ühendamata. Koduvõrgukeskkonnas on tavaline, et IP-aadress aeg-ajalt muutub. Kui arvutil pole töötavat tulemüüri, saadetakse arvutile uus aadress, mis laseb arvutil ja HP printeril suhtlemist jätkata. Selle probleemi ennetamiseks deaktiveerige tulemüür. Võrguasjatundjad võivad valida ka staatilise IP-aadressi. Juhendid printerile staatilise IP määramise kohta leiate HP koduleheküljelt aadressil http://www.hp.com/support.
- kui teil on HP multifunktsionaalne seade, ei saa te failide printerist arvutisse edastamiseks kasutada seadmel asuvaid mälukaardipilusid. See tuleneb sellest, fotokaardi failid ei ole vastendatud võrgukettalt või pildiedastustarkvarast kättesaadavad.

Täpsemat infot tulemüüride kohta saate HP koduleheküljelt.

Kuidas deaktiveerida Windowsi tulemüüri Windows Vista operatsioonisüsteemis.

1. Klõpsake Start > Võrk.
2. Tehke parem hiireklõps klahvil Võrk ja valige Omadused.
3. Klõpsake alumises vasakus nurgas klahvil Windowsi tulemüür.
4. Valige 'Lülita Windowsi tulemüür sisse/välja.'
5. Valige kasutaja pääsuloa dialoogiaknas 'Jätka'.
6. Tulemüüri deaktiveerimiseks valige 'Välja' suvand, seejärel klõpsake 'OK.' Windowsi tulemüür on nüüd deaktiveeritud.

Kuidas deaktiveerida Internetiühenduse tulemüüri (ICF-i) Windows XP operatsioonisüsteemis:

1. Klõpsake ekraani alumises servas oleval tegumiribal Start ja seejärel Juhtpaneel.
2. Klõpsake kategooriale Võrgu- ja Internetiühendused. (Kui valikut Võrgu- ja internetiühendused pole näha, klõpsake Lülita kategooria vaatele, mis asub Juhtpaneeli all juhtpaneeli akna vasakus servas.)
3. Klõpsake võrguühendused.
4. Tehke parem hiireklõps Sissehelistamise, Kohtvõrgu või Lairibaühenduse suvandil vastavalt sellele, mida te internetiühendusel kasutate, seejärel klõpsake kontekstimenüüs Omadused.
5. Tühistage või deaktiveerige Täiustatud sakist Internetiühenduse tulemüür valiku all valik Kaitse arvutit või võrku ja klõpsake OK. Windows XP tulemüür on nüüd deaktiveeritud.
6. Printeri installeerimise jätkamiseks klõpsake käivitusviisardis Järgmine.
7. Korrake Internetiühenduse tulemüüri uuesti aktiveerimiseks pärast printeri installeerimist eelkirjeldatud samme kuni valikuni Kaitse arvutit või võrku. Seejärel tähistage uuesti Kaitse arvutit või võrku suvand.

Märkus: ärge unustage Windowsi tulemüüri pärast installeerimist uuesti aktiveerimast.