### Sõnastik

## A B C D E F G H I J K L M N O P Q R S T U V W X Y Z

## -A-

Adhoc võrk (Seadmelt seadmele võrk)
Seadmelt seadmele võrk on 2 või enama traadita seadme ühendus ilma kesktugijaama või traadita pääsupunktita (WAP-ta).

Selliste võrguliikide jõudlus võib halveneda, kui võrgus on üle kuue seadme.

Alamvõrgu mask
Alamvõrgu mask on mehhanism, mida kasutatakse TCP/IP võrgu jagamiseks alamvõrkudesse (kui kasutatakse alamvõrgustamist). Alamvõrgustamine võimaldab suure võrgu tõhusamat kasutamist. Alamvõrgu maski kuju sarnaneb IP-aadressi omale: n.n.n.n, kus n on arv vahemikust 0-255. Kui alamvõrgu maski ei ole määratud, kasutatakse tavaliselt teie arvutile määratud alamvõrgu maski.
IP-aadressile rakendatult määrab alamvõrgu mask IP-aadressi selle osa, mida kasutatakse võrgu/alamvõrgu määratlemiseks ning selle osa, mida kasutatakse üksikute hostisõlmede määratlemiseks.

Alamvõrk
Võrgu osa, mil on ühine aadressikomponent. TCP/IP võrkudes määratletakse alamvõrgud seadmetena, mille IP-aadressidel on sama prefiks. Näiteks, seadmed IP-a adressidega, mille algus on 100.100.100. , oleksid sama alamvõrgu osa. Võrgu jagamine alamvõrkudeks on kasulik nii turvalisuse kui jõudluse eesmärgil. IP võrke jaotatakse alamvõrgu maski abil.

ARP
Aadressiteisenduse protokoll. ARP on TCP/IP protokoll, mida kasutatakse IP-aadressi teisendamiseks füüsiliseks aadressiks (ehk DLC-aadressiks), näiteks Etherneti aadressiks. Host, kes soovib saada füüsilist aadressi, edastab TCP/IP võrku ARP-i päringu. Võrgu host, millel on päringus toodud IP-aadress, vastab vastab siis oma füüsilise riistvara aadressiga.

Autentimine
Autentimine on traadita võrgu turvastrateegia. Autentimisega võrgus kasutavad seadmed salasõnana ühisvõtit ja suhtlevad ainult seda võtit tundvate seadmetega. Erinevalt WEP-st ei krüpti autentimine traadita seadmete vahel saadetavaid andmeid. Autentimist saab siiski koos WEP-ga kasutada. Autentimisvõtmed ja WEP võtmed võivad olla ühesugused.

Dokumendi algus

## -B-

BootP
Buudiprotokoll, mida kasutatakse IP-aadressi ja muude parameetrite automaatseks allalaadimiseks võrguserverist. Kui printer (või kombiseade) on sisse lülitatud, edastab prindiserver HP Jetdirect buudipäringu. Kui BootP server on õigesti paigaldatud, saadab ta parameetrid üle võrgu Jetdirecti prindiserverisse. Vt. ka DHCP.

Dokumendi algus

## -C-

CAB fail
CAB faili laiendiks on .cab ja see on üks fail, mis on loodud mitme tihendatud faili hoidmiseks.

Dokumendi algus

## -D-

DHCP
Dünaamilise hostikonfiguratsiooni protokoll. Sarnane BootP-le ses mõttes, et laadib IP-aadressi automaatselt võrguserverist alla. DHCP server peab aga puuli IP-aadressidest, mida ta määrab päringu saatnud seadmetele dünaamiliselt, ja prindiserverile laenab ta ainult IP-aadressi. Kui printer (või kombiseade) välja ja uuesti sisse lülitatakse, ei ole kunagi mingit garantiid, et Jetdirecti prindiserverile määratakse uuesti sama IP-aadress, ehkki DHCP server püüab seda teha.

Draiverid
Vt. Printeridraiver, PCL või PostScript.

Dokumendi algus

## -E-

Dokumendi algus

## -F-

Dokumendi algus

## -G-

Dokumendi algus

## -H-

HP Jetdirect katselehekülje printimine
HP Jetdirect katselehekülje printimiseks vaadake juhiseid HP Jetdirect riistvara installeerimise juhendist või printeri dokumentatsioonist. HP Jetdirect väliste prindiserverite puhul vajutage ja vabastage prindiserveril nupp Katse.

HP Jetdirecti prindiserver
HP Jetdirecti prindiserverid on Hewlett-Packardi võrgutarvikud, mille kaudu ühendatakse printerid otse võrku. Vahetu võrguühendus võimaldab asukoha valimisel paindlikkust ja tagab printeri (või kombiseadme) maksimaalse jõudluse.
HP Jetdirect sisemisi prindiserveri kaarte kasutatakse koos HP printeritega, millel on olemas sisend/väljundpilud. Mõnda HP Jetdirecti välist prindiserverit saab kasutada koos peaaegu kõikide paralleelporti omavate printeritega, teisi HP Jetdirecti prindiservereid saab aga kasutada peaaegu kõikide USB-pordiga printeritega. Mõlemat tüüpi prindiserverid toetavad kõiki levinud võrgutopoloogiaid ja protokolle.

Dokumendi algus

## -I-

(INF fail)
INF faili laiendiks on .inf ja ta sisaldab seadet puudutavat teavet. Ta teatab installeerimisprogrammile seadme nime ning milliseid faile tuleb kuhu kopeerida.

IP-aadress
Interneti protokolli aadress. IP-aadress määratleb unikaalselt iga seadme TCP/IP võrgus ja seda haldab harilikult võrguadministraator. Hilisemad HP Jetdirecti prindiserverid toetavad nii IPv4 kui IPv6 aadresse.
Kui Jetdirecti prindiserver on sisse lülitatud, proovib ta tavaliselt konfigureerida end võrguserverist saadud kehtiva IP-aadressiga. Kui kehtivat IP-aadressi ei saa määrata, määratakse automaatselt vaikeaadress. Kui mitu seadet on konfigureeritud sama vaikeaadressiga, kontrollige õige seadme tuvastamiseks võrguriistvara (MAC-) aadressi.

IP-hostinimi
IP-hostinimi on kasutajasõbralik (ehk lihtsalt tuvastatav) nimi, mida saab kasutada printeri IP-aadressi asemel. Seda saab kasutada juhul, kui võrgu nimeserver on seadistatud vastendama hostinimesid neile vastavate IP-aadressidega. Kui printerile on määratud ja konfigureeritud hostinimi (näiteks printer1.marketing.com), saate sisestada printeri tuvastamiseks hostinime.

IPv4
IPv4 on Internetiprotokolli versioon 4. IPv4 aadressid koosnevad 32 bitist, mis on esitatud punktaadressina, näiteks 192.168.100.250. Kui kehtivat IPv4 aadressi ei määra võrguserver, määrab Jetdirecti prindiserver olenevalt võrgust ise endale kas lüli-koht- või automaatse IP-aadressi (169.254.x.x) või vaikimisi pärandaadressi (192.0.0.192).

IPv6
IPv6 on Interneti-protokolli täiustatud versioon, mis võib lõpuks asendada IPv4, kuid saab IPv4-ga koos eksisteerida. IPv6 aadresside pikkuseks on 128 bitti ja nende väärtused esitatakse kooloniga kuueteistkümnendnoteeringus, näiteks 2001:0DB8:0000:0000:0000:0000:1428:57AB. Seega jätkub üha rohkemate võrku ühendavate seadmete jaoks mõneks ajaks IPv6 aadresse. Erinevalt IPv4-st võib prindiserverile määrata mitu IPv6 aadressi. Ehkki vaikimisi lüli-koht IPv6 aadress määratakse automaatselt, saab määrata ka marsruuteripõhiseid, serveripõhiseid ja käsitsi IPv6 aadresse.

Dokumendi algus

## -J-

Jetdirect prindiserver
Vt. HP Jetdirect prindiserver.

Jetdirecti salasõna
Jetdirecti salasõna määrab võrguadministraator, et piirata juurdepääsu prindiserveri HP Jetdirect konfiguratsiooniparameetritele. Jetdirecti salasõnad määratakse võrguhaldusrakenduse (näiteks HP Web Jetadmini) või muude tööriistade abil.

Dokumendi algus

## -K-

Klient-Server printimine
Klientarvutid saadavad prinditööd sihtotstarbelistesse serverarvutitesse, mis juhivad kõigi printerite (või kombiseadmete) kasutamist.

Kohtvõrk
Kohtvõrk on võrk, mis ei ulatu marsruuteritest või lüüsidest väljapoole. Kui teie arvuti ja printer (või kombiseade) on ühendatud kohtvõrku, on nad ühendatud sama võrgukaabli segmendiga.

Külmlähtestus
Enne külmlähtestust on soovitav printida katselehekülg printeri ja Jetdirect prindiserveri jaoks.
HP Jetdirect väliste prindiserverite lähtestamiseks tehase vaikeseadetele, ühendage voolujuhe lahti ning vajutage siis nuppu Test prindiserveril, samal ajal voolujuhet taasühendades. Oodake prindiserveri taashäälestumist.
HP Jetdirect sisemiste prindiserverite lähtestamiseks tehke oma printeril (või autonoomsel seadmel) külmlähtestus ja oodake prindiserveri taashäälestumist. (Enamiku HP LaserJet printeri mudelite puhul vajutage nuppu Go printeri juhtpaneelil ajal, mil te voolu sisse lülitate. Muude printerite puhul, vt. printeri juhendit.)
ETTEVAATUST: printeri lähtestamine võib kustutada printeri kõik seaded.

Dokumendi algus

## -L-

Võrguriistvara, MAC- ehk jaama aadress
Riistvara-aadress, mida nimetatakse ka meediapöörduse juhtimise (MAC-) või jaama aadressiks, on lülitaseme aadress, mis määratleb unikaalselt iga võrgu sõlme või seadme. Nagu on määratud IEEE 802.3 võrgustandarditega, koosneb see 12-kohalisest kuueteistkümnendarvust (näiteks 001083123ABC). Riistvara-aadressi määrab seadme müüja.
HP määrab igale HP Jetdirecti prindiserverile unikaalse riistvara-aadressi. Oma HP Jetdirecti prindiserveri riistvara-aadressi saate kindlaks teha, kui prindite HP Jetdirecti katselehekülje. HP Jetdirecti väliste prindiserverite puhul on aadress kirjas ka prindiserverile kinnitatud sildil.

Lüüs
Lüüs on marsruuter või arvuti, mis ühendab kaks erinevat võrku (näiteks erinevad sideprotokollid, andmevormindus, struktuurid või arhitektuurid). Kui võrgud on jaotatud alamvõrkudeks, kasutatakse lüüse sageli ühe alamvõrgu isoleerimiseks teisest, et võrguliiklust reguleerida.
TCP/IP võrkudes kasutatakse iga võrguseadme konfigureerimisel sageli lähima lüüsi IP-aadressi. Kui võrgus puuduvad lüüsid, kasutatakse harilikult teie arvuti IP-aadressi.
Lisateavet vt. Printerite lisamine suurtes IP-võrkudes.
Traadita võrgu puhul vt. Traadita pääsupunkt (WAP).

Dokumendi algus

## -M-

Marsruuter
Traadita võrgu jaoks, vt. Traadita pääsupunkt (WAP).

Dokumendi algus

## -N-

NDS
Novelli kataloogiteenused. NDS on relatsioonandmebaas, mis organiseerib loogiliselt võrguressursse objektidena hierarhilises puustruktuuris. Eeldusel, et teil on vastavad õigused, saate te ligipääsu nendele võrguressurssidele olenemata nende füüsilisest asukohast. NDS loodi Novelli köitla asendamiseks.

Nimereeglid, printer
Printerile (või kombiseadmele) nime andmisel järgige järgmisi juhiseid:

- pikkus mitte üle 31 tähemärgi;
- suurtähed A-Z;
- väiketähed a-z;
- numbrid 0-9;
- hoiduge märkidest, mille ASCII-kood on alla 32 või üle 127;
- ärge kasutage komasid (,);

Nimereeglid, ühisnimi
Microsofti soovituste kohaselt tohib nimedes kasutada 7-bitiseid ASCII-koodi märke (esimest 127 märki). Tühikud ei ole lubatud. Järgige neid juhiseid:

- suurtähed A-Z;
- väiketähed a-z;
- numbrid 0-9;
- keelatud erimärgid: $ % ' - _ @ ~ ` ! ( ) { } . ^ # & + , ; = [ ].

Nimeserver
Nimeserver on võrguarvuti, mida kasutatakse hostinimede (arvuti või prindiserveri nimede) vastendamiseks IP-aadressidega (ehk aadressiteisenduseks). Nimeserverite näideteks on domeeninimeserver (DNS-server) ja Windowsi Interneti nimeteenuse server (WINS-server).

Dokumendi algus

## -O-

Dokumendi algus

## -P-

Partnervõrk
Vt. Seadmelt seadmele võrk.

Pääsufraas
Tähemärkide jada, mida kasutatakse Wi-Fi kaitstud ligipääsuga (WPA) võrgu loomisel.

PCL-printeridraiver
Sobib üldotstarbeliseks printimiseks. Parim enamiku tekstitöötluse, arvutustabelite ja esitlusrakenduste jaoks, näiteks Wordi, Exceli ja PowerPointi jaoks.

PING
Võrgustiku pakettsond. PING on utiliit, mille abil selgitatakse välja, kas konkreetne IP-aadress on ligipääsetav. See toimib nii, et määratud aadressil saadetakse pakett ja oodatakse vastust. PING-i kasutatakse põhiliselt Interneti ühenduste veaotsinguks. Personaalarvutite jaoks on saadavalt palju vaba- ja jaosvaralisi PING-i utiliite.

Pordi nimi
Pordinime dialoog ilmub ainult Windows NT´s ja Windows 2000´s. See dialoog ilmub ainult juhul, kui dialoogis "Seadista võrgusiderežiim" ei ole märgitud ruut "Kasuta vaikimisi pordi nime" ning kui valitakse IP-siderežiim.

Te saate määrata installeeritava printeri jaoks loodava võrgupordi nime. Pordinime kasutatakse printeri atribuutides pordi tuvastamiseks.

Õiged pordinimed on kuni 63 märgi pikkused ja koosnevad suvalistest märkidest. Pordinimi peab olema teie arvutis unikaalne. Pordinimi kuvatakse kokkuvõttekuval ja katseleheküljel.

PostScript-printeridraiver
Hea spetsialiseeritud printimiseks. Parim kompaktkirjastamiseks ja intensiivselt graafikat kasutavate rakenduste jaoks (näiteks Photoshop, PageMaker ja FrameMaker).

Printeridraiver
Printerit juhtiv programm. Alati, kui te dokumenti prindite, tegeleb sellega printeridraiver, söötes andmed printerile õigete juhtimiskäskudega. Kaasaegseimate operatsioonisüsteemidega kaasnevad levinuimate printeritüüpide draiverid, kuid teil tuleb need enne printeri kasutamist installeerida. Te saate ka alla laadida uuendatud draiverid printeritootja veebilehelt. Vt. PCL või PostScript.

Printeri nimi
Sisestage oma printerile nimi, kasutades sobivaid printerinime andmise reegleid. Seda nime kasutatakse selle printeri printeriikooni tuvastamiseks süsteemi kaustas Printerid. Kausta Printerid kuvamiseks klõpsake Windowsi töölaual valikut Start, valige Sätted ning seejärel klõpsake valikut Printerid.

Printeri ühiskasutus
Printeri ühiskasutus võimaldab teistel võrgukasutajatel printida selle arvuti kaudu sellesse printerisse. See installeerimisutiliit toetab printeri ühiskasutust ainult Windows 2000 ja Windows NT 4.0 puhul. Printeri ühiskasutuseks peab süsteemis olema aktiveeritud serveriteenus. Te peate valima ühe järgmistest variantidest:

- (Pole ühiskasutuses): valige see suvand selle arvuti seadistamiseks partnerprintimiseks, kui te ei soovi teiste võrgukasutajate ligipääsu printerile selle arvuti kaudu;
- Ühiskasutuses: valige see suvand, et seadistada see arvuti klient-server-printimise serveriks. Võrguklientidel lubatakse selle arvuti kaudu printimistöid printerisse saata.

Prindiserver
Vt. HP Jetdirect prindiserver.

Dokumendi algus

## -Q-

Dokumendi algus

## -R-

Riistvara-aadress
Vt. võrguriistvara, MAC- ehk jaama aadress

Dokumendi algus

## -S-

Seadmelt seadmele võrk (Adhoc)
Seadmelt seadmele võrk on 2 või enama traadita seadme ühendus ilma kesktugijaama või Traadita pääsupunktita (WAP-ta).

Siderežiim
Siderežiim kirjeldab võrgu ja protokoll (TCP/IP) tüüpi, mida kasutatakse sellel printeril printimiseks.

SNMP kogukonnanimi
SNMP seadistatud kogukonnanimi on salasõna, mis tuleb esitada, kui printeri konfiguratsiooni muutmiseks kasutatakse SNMP-d. Kui valitud printer (või kombiseade) on kaitstud SNMP-kogukonnanime või Jetdirecti salasõnaga, küsitakse teilt kogukonnanime. Lubatavate kogukonnanimede pikkuseks on kuni 255 märki.
Märkus: teilt küsitakse seda ainult siis, kui on määratud vaikenimest erinev SNMP seadistatud kooskonna nimi. SNMP seadistatud kooskonna nime saab määrata võrguadministraator kas haldusrakenduse (näiteks HP Web Jetadmini) või muude tööriistade abil.

Dokumendi algus

## -T-

Tehase vaikeseaded, HP Jetdirect
Vt. Külmlähtestus.

Traadita pääsupunkt (WAP)
Traadita pääsupunkt (WAP) on seade, mille kaudu on traadita võrgus olevad seadmed (näiteks arvutid ja printerid) üksteisega ühenduses. WAP-i teine nimetus on "tugijaam."

Traadita võrk (infrastruktuur)
Traadita võrk koosneb seadmetest, mis loovad ühenduse kesktugijaama või traadita pääsupunkti (WAP-i) kaudu, et kasutad äri- või avalikke teenuseid.

Traadita profiil
Traadita profiil on traadita võrgu seadete kogum, mida rakendatakse teatud traadita võrgu puhul. Näiteks saab traadita võrgu kaardil olla üks profiil koduvõrgu ja teine kontorivõrgu jaoks. Seadme võrku paigaldamisel valige kindlasti sobiv profiil.

Traadita võrgu jaotur
Vt. Traadita pääsupunkt (WAP).

Tuginõuded

- Süsteem

- Operatsioonisüsteem: Windows 95/98, Windows Me, Windows NT 4.0, Windows 2000, või Windows XP süsteemid
  Microsofti võrkude jaoks: Microsofti IP-protokoll ja klientteenused peavad töötama.

- Videokuvar

- Ekraanilahutus: VGA (640 x 480) miinimum
- Värvid: 256 miinimum

Märkus: printeri leidmise käigus võib sõltuvalt süsteemikiirusest ja võrgu suurusest aset leida olulisi jõudluserisusi.

- Printerid

- Printerid tuleb ühendada võrku toetatava HP Jetdirecti prindiserveri kaudu. Praegu toetatavate HP Jetdirecti prindiserverite ja -lahenduste nimekirja leiate HP veebilehelt ( http://www.hp.com/go/support).
- Installeerimise utiliiti võib kasutada nii HP ja mitte-HP printerite puhul seni, kuni printeri draiverid ühilduvad pordimonitori tarkvaraga, mida see utiliit kasutab, ning toetavad Microsoft printeri installeerimise faili vormingut (.INF).

- Ühiskasutus

- See viisard toetab printeri ühiskasutust ainult Windows XP, Windows NT 4.0 või Windows 2000 puhul.
- Printeri ühiskasutuseks peab süsteemis olema aktiveeritud serverteenus.

Dokumendi algus

## -U-

USB kaabel
9.0pt;font-family:Arial;mso-ansi-language:EN-US'>
Universaalse jadasiini (USB) kaabel on levinud otseühenduse kaabli variant.

Dokumendi algus

## -V-

Võrgunimi
Võrgunimi on tähelis-numbriline tõstutundlik märgijada, mis tagab traadita võrgu põhilise ligipääsukontrolli. Võrgunime nimetatakse ka “mestiidendiks” või “SSID-ks”.

Vaikelüüs
Vt. Lüüs.

Dokumendi algus

## -W-

WEP
Originaalturvastandard, mida kasutatakse Wi-Fi võrkudes traadita võrguliikluse krüptimiseks. WEP annab turvalisuse, krüptides raadiolainetega ühelt traadita seadmelt teisele saadetud andmed, muutes need pealtkuulajaile kättesaamatuks. Selle printeriga suudavad kommunikeeruda vaid seadmed, millel on samad WEP-seaded kui printeril.

WEP key
WEP-võti või “krüptimisvõti,” on tähelis-numbriliste tähemärkide või kuueteistkümnendnumbrite jada. Pärast WEP-võtme loomist peate selle meelde jätma või hoidma seda turvalises paigas. Kui te WEP-võtme kaotate, ei saa te seda enam otsida. WEP-võtme pikkus on kas 64 või 128 bitti. Võtme esimesed 24 bitti antakse automaatselt. WEP-võtit luues annab seda loov isik ülejäänud bitid (40 bitti 64-bitise võtme puhul või 104 bitti 128-bitise võtme puhul).
WEP-võtme loomiseks sisestage järgmised andmed sõltuvalt sellest, kas WEP-võti on tähelis-numbriline või kuueteistkümnendkujul, ning mitu bitti see sisaldab.

Tüüp | Bitid | Sisestage rida...
tähelis-numbriline | 64 | Viis tähelis-numbrilist tähemärki
128 | Kolmteist tähelis-numbrilist tähemärki
kuueteistkümnendiline | 64 | Kümme kuueteistkümnendnumbrit
128 | Kakskümmend kuus kuueteistkümnendnumbrit

WPA-isiklik (Wi-Fi kaitstud ligipääs)
Wi-Fi võrkude täiustatud turvastandard, mis annab kindla andmekaitse ja võrgule ligipääsu kontrolli.

Dokumendi algus

## -X-

Dokumendi algus

## -Y-

Dokumendi algus

## -Z-

Dokumendi algus