### TCP/IP-beállítások módosítása

A nyomtatóhoz új TCP/IP-beállításokat (IPv4) adhat meg. Ezeket a módosításokat a hálózati rendszergazdával is egyeztesse.

Megjegyzés: A telepítő segédprogram felismeri a rendszer beállításait, és felajánlja a javasolt TCP/IP-beállításokat mind IPv4, mind IPv6 verzió használata esetén. Ezeket a beállításokat kívánság szerint módosíthatja (a segédprogram csak az IPv4-beállítások manuális konfigurálására alkalmas). A hozzárendelt értékek tényleges beállítása csak a telepítés befejeztével történik meg.

· Ha a nyomtatón nincsenek érvényes TCP/IP-értékek beállítva:
A megfelelő mezőkbe írjon be egy érvényes IP-címet (IPv4-címet) a nyomtató és az átjáró számára is, valamint egy érvényes alhálózati maszkot. Ezeket az értékeket a hálózati rendszergazdával is egyeztesse.

Ha az Ajánlott beállítások gombra kattint, a telepítési segédprogram automatikusan meghatározza a TCP/IP-értékeket.

Az „Alapértelmezett portnév használata” jelölőnégyzet (Windows NT, 2000 és XP): Jelölje be, ha a nyomtatón az alapértelmezett portbeállításokat szeretné használni. Ha ez a négyzet nincsen bejelölve, a varázsló következő képernyője a Portnév párbeszédpanel lesz.

FIGYELEM: Ha a nyomtatót más hálózathoz is csatlakoztatja, nem biztos, hogy a javasolt TCP/IP-beállítások globálisan is egyediek lesznek, ezért ütközés léphet fel más eszközökkel. Ügyeljen erre, ha más TCP/IP-hálózathoz csatlakozik.

· Ha a nyomtatón érvényes TCP/IP-értékek vannak beállítva:
Megjelennek a beállított TCP/IP-értékek.

FIGYELEM: Ha megváltoztatja az érvényes TCP/IP-értékeket, más felhasználóknál problémák léphetnek fel a hozzáféréssel. Az érvényes értékek módosítását mindig beszélje meg a hálózati rendszergazdával.

Megjegyzés: Ha a TCP/IP-paramétereket a felügyeleti szoftver (pl. a HP Web Jetadmin) jelszóval védi, a beviteli mezők kiszürkítve jelennek meg.

„Alapértelmezett portnév használata” jelölőnégyzet (csak Windows NT, 2000 és XP): Jelölje be, ha a nyomtatón az alapértelmezett portbeállításokat szeretné használni. Ha ez a négyzet nincsen bejelölve, a varázsló következő képernyője a Portnév párbeszédpanel lesz.

#### További tudnivalók:

A hálózati nyomtatás kifejezéseinek jegyzéke