### Sprememba nastavitev TCP/IP

Za ta tiskalnik lahko določite nove nastavitve TCP/IP (IPv4). Pred spremembo nastavitev se posvetujte s skrbnikom omrežja.

Opomba: Orodje za namestitev bo zaznalo vaše sistemske nastavitve in vam ponudilo priporočljive nastavitve TCP/IP (tako za IPv4 kot tudi IPv6), vendar pa lahko spremenite nastavitve IPv4, če tako želite (s tem orodjem lahko nastavitve IPv4 določite samo ročno). Tiskalnik ne upošteva vrednosti parametrov, ki jih dodelite, dokler namestitev ni končana.

· Če tiskalnik nima veljavnih nastavitev TCP/IP:
v zahtevana polja vnesite veljavni IP-naslov (IPv4) tiskalnika, veljavno masko podomrežja in veljavni IP-naslov prehoda. Pred dodelitvijo vrednosti se posvetujte s skrbnikom omrežja.

Kliknite Predlagaj nastavitve, da orodje za namestitev samodejno vnese parametre TCP/IP.

Uporabite polje s kljukico za privzeto ime vrat (Windows NT, 2000 in XP). Odkljukajte to polje, da uporabite nastavitve privzetih vrat za svoj tiskalnik. Če to polje ni odkljukano, bo kot naslednji zaslon čarovnika prikazano pogovorno okno Ime vrat.

POZOR: če je vaš tiskalnik povezan v druga omrežja, nastavitve TCP/IP, ki jih predlaga orodje, morda ne bodo enotne za vse naprave, kar lahko povzroči nasprotja z drugimi napravami. Bodite previdni pri povezovanju v druga omrežja TCP/IP.

· Če ima tiskalnik že veljavne nastavitve TCP/IP:
trenutne nastavitve TCP/IP bodo prikazane.

POZOR: sprememba veljavnih nastavitev TCP/IP lahko prepreči dostop drugim uporabnikom. Pred spremembo veljavnih nastavitev se posvetujte s skrbnikom omrežja.

Opomba: če so parametri TCP/IP zaščiteni z geslom prek programske opreme za upravljanje, kot je na primer HP Web Jetadmin, bodo vnosi v polju obarvani sivo.

Uporabite polje s kljukico za privzeto ime vrat (samo Windows NT, 2000 in XP). Odkljukajte to polje, da uporabite nastavitve privzetih vrat za svoj tiskalnik. Če to polje ni odkljukano, bo kot naslednji zaslon čarovnika prikazano pogovorno okno Ime vrat.

#### Če želite več informacij, glejte:

Glosar izrazov omrežnega tiskanja