### Tilføjelse af printere på store IP-netværk

Hvis du tilføjer printere (eller multifunktionsenheder) på tværs af en router eller gateway (ikke det lokale netværk), kan det være svært at identificere printere ved hjælp af dette hjælpeprogram:

- Routere sender muligvis ikke printerens hardware-, MAC- eller stationsadresse videre.
- Hvis du har flere nye printere på det lokale netværk, vil brug af standard IP-adressen (192.0.0.192) til at identificere en printer ikke garantere, at den korrekte printer er valgt. Kontroller hardwareadressen for at identificere den korrekte printer.

Følg disse retningslinjer for at bruge dette hjælpeprogram til at opsætte en printer:

1. Gør ét af følgende:
   - Flyt printeren fysisk på computerens lokale netværk, eller
   - Brug dette hjælpeprogram på en computer, som er tilsluttet printerens lokale netværk.
2. Identificer printeren via dette hjælpeprogram, og konfigurer de IP-parametre, der passer til printerens endelige netværksplacering. Hvis du har brug for at kende MAC-adressen, kan du finde den ved at udskrive en konfigurationsside (testside) enten fra printeren eller fra den eksterne printserver for at sikre, at du vælger den korrekte MAC- eller hardwareadresse.
3. Sæt eventuelt printeren (eller den eksterne HP Jetdirect-printserver) tilbage til dens oprindelige netværksplacering.
4. Gør ét af følgende for at installere denne printer på andre computere:
   - Benyt dette hjælpeprogram til at konfigurere hver computer eller server for andre computere eller servere, som skal udskrive direkte til denne printer, eller
   - For Windows-klienter, der udskriver til denne printer via et fælles system, skal du bruge klientsystemets hjælpeprogram Tilføj printer i mappen Printere eller bruge et installationsprogram til en fælles printer, der er oprettet til denne printer.

#### Yderligere oplysninger:

Ordliste over termer i forbindelse med netværksudskrivning