Serije pisača HP LaserJet Pro M11-M13
Napomene o instalaciji

1. izdanje, 10./2016.

SADRŽAJ

I. UVOD. 2

CILJ OVOG DOKUMENTA. 2

KOME JE POTREBAN OVAJ SOFTVER?. 2

PREGLED KOMPONENATA SUSTAVA ZA ISPIS. 2

Softverske komponente za krajnjeg korisnika za instalaciju pomoću CD-a. 2

Adobe Acrobat Reader 2

Dokumentacija uređaja. 2

Deinstalacija. 2

II. POZNATI PROBLEMI I ZAOBILAZNA RJEŠENJA. 2

Općenito. 2

Nadogradnja sustava Windows. 3

Druge aplikacije. 3

RIJEŠENI PROBLEMI 3

III. UPUTE ZA INSTALACIJU. 3

INSTALACIJA SOFTVERA U SUSTAVU WINDOWS uz CD-ROM.. 3

Instalacija sustava za ispis s CD-ROM-a. 3

Dodatne upute za instalaciju serije pisača HP Laserjet Pro M11-m13. 3

Instalacija preko značajke Dodaj pisač. 3

PROGRAM ZA DEINSTALACIJU. 4

Pokretanje programa za deinstalaciju za seriju pisača HP LaserJet Pro M11-M13. 4

IV. TEHNIČKA POMOĆ. 4

PODRŠKA KORISNICIMA. 4

WEB. 4

HP SOFTVER I USLUGE PODRŠKE – DODATNE INFORMACIJE. 4

V. PRAVNE IZJAVE. 4

UPOZORENJA O ZAŠTITNIM ZNACIMA. 4

GARANCIJA I AUTORSKA PRAVA. 4

Garancija. 4

Autorska prava. 4

Napomena o tehnologiji otvorenog izvornog koda. 4

# I. UVOD

## CILJ OVOG DOKUMENTA

Ovaj dokument daje precizne upute za instalaciju i druge informacije koje je potrebno znati prije instaliranja i korištenja sustava za ispis. Ovaj softver serije HP LaserJet podržavaju sljedeći operacijski sustavi:

· Windows XP (32-bitni i 64-bitni)

· Windows Server 2003 (32-bitni i 64-bitni)

· Windows Vista (32-bitni i 64-bitni)

· Windows Server 2008 (32-bitni i 64-bitni)

Napomena: Ovaj softver serije HP LaserJet ne podržavaju sustavi Windows 95, Windows 98, Windows ME, Windows NT, Windows 2000 i Windows Server 2000.

Upute za instalaciju ostalih sustava potražite u pripadnim napomenama o instalaciji, datotekama ReadMe ili drugim podacima o proizvodu za taj određeni sustav.

Ova datoteka sadrži precizne informacije o instalaciji, kompatibilnosti i rješavanju problema. Dodatne informacije o funkcijama uređaja i upravljačkog programa potražite u korisničkom priručniku za uređaj i zaslonskim uputama koje se isporučuju uz svaku softversku komponentu.

## KOME JE POTREBAN OVAJ SOFTVER?

Softver sustava za ispis potreban je svim korisnicima koji se žele služiti pisačima serije HP LaserJet Pro M11-M13.

## PREGLED KOMPONENATA SUSTAVA ZA ISPIS

CD-ROM sadrži softver za IBM kompatibilne računalne sustave i Apple Macintosh (i kompatibilne) sustave. Dodatne informacije o određenom upravljačkom programu ili softverskoj komponenti potražite u povezanim zaslonskim uputama.

### Softverske komponente za krajnjeg korisnika za instalaciju pomoću CD-a

#### Upravljački programi

Upravljački program je softver koji omogućuje softverskim aplikacijama pristup funkcijama uređaja. Obično je potrebno instalirati upravljačke programe za svaki uređaj. CD-ROM sa softverom sustava za ispis koji ste dobili zajedno s uređajem uključuje sljedeće Windows upravljačke programe:

· Upravljaèki program za ispis utemeljen na glavnom raèunalu za serije pisaèa HP LaserJet Pro M11-M13

#### Softverske aplikacije

· Korisnički vodič (u obliku datoteke Pomoć za Windows)

· Kupnja HP-ova potrošnog materijala

#### Upravljački programi

Upravljački program je softver koji omogućuje softverskim aplikacijama pristup funkcijama uređaja. Obično je potrebno instalirati upravljačke programe za svaki uređaj. CD-ROM sa softverom sustava za ispis koji ste dobili zajedno s uređajem uključuje sljedeće Windows upravljačke programe:

· Upravljaèki program za ispis utemeljen na glavnom raèunalu za serije pisaèa HP LaserJet Pro M11-M13

· Vodič za

Dodatne upravljačke programe potražite kod HP distributera ili na Internetu. Dodatne informacije o tome kako da nabavite upravljačke programe i drugi HP softver potražite u dijelu „Tehnička pomoć“ u ovom dokumentu.

### Adobe Acrobat Reader

Najnovija verzija softvera Acrobat Reader dostupna je na web-mjestu tvrtke Adobehttp://www.adobe.com/.

### Dokumentacija uređaja

Sljedeći dokumenti dostupni su na CD-ROM-u sa softverom sustava za ispis:

#### Serija pisača HP LaserJet Pro M11-M13

· Dokument: Korisnički vodič za seriju pisača HP LaserJet Pro M11-M13
Naziv datoteke: T0L45_use_<LANGCODE>.chm

Put: <CD-ROM Drive>:\User Guide\<Language>\MANUALS\ T0L45_use_<LANGCODE>.chm

· Dokument: Napomene o instalaciji pisača serija HP LaserJet Pro M11-M13
Naziv datoteke: Installnotes.htm
Put: <CD-ROM Drive>:\<Language>\MANUALS\Installnotes.htm

### Deinstalacija

Uslužni program za deinstalaciju omogućuje uklanjanje komponenata Windows HP sustava za ispis. Dodatne informacije potražite u dijelu "Program za deinstalaciju".

# II. POZNATI PROBLEMI I ZAOBILAZNA RJEŠENJA

### Općenito

· Određene high speed USB 2.0 kartice isporučuju se s nepotpisanim upravljačkim programima za kontroler. Ako ste kupili USB 2.0 dodatnu karticu i imate nepotpisani upravljački program, može se javiti problem prilikom instalacije upravljačkog programa ili u komunikaciji između uređaja i HP softvera. Preporučuje se uporaba certificiranog Microsoft WHQL upravljačkog programa za kontroler svaki put kad koristite USB hardver.

· Paketi upravljačkog programa za ispis vrste „Uključi i počni“ dostupni su na webu na sljedećem URL-u:

http://www.hp.com/support/ljm11-m13

· Funkcionalnost sustava koji ispunjavaju samo minimalne sistemske preduvjete može biti ograničena. Korištenje velikog broja slika i videozapisa zahtijeva sustav koji ispunjava preporučene minimalne sistemske zahtjeve da bi se postigao prihvatljiv i pouzdan rad.

· Rješavanje problema kod postavljanja i instalacije

Ako vaš uređaj nije prepoznat:

- Provjerite je li vaš kabel kompatibilan s USB 2.0 high-speed.
- Provjerite je li kabel ispravno povezan. Uklonite USB kabel, pogledajte drugi kraj kabela i usporedite ga s izgledom USB priključka. Pazite da nije okrenut naopako. Jedan kraj USB kabela umetnite sasvim u USB priključak na HP uređaju, a drugi kraj u priključak na stražnjoj strani računala.
- Provjerite je li periferni uređaj uključen. Periferni uređaji nisu prepoznati ako je napajanje isključeno.
- Provjerite nije li USB kabel dulji od 2 metra ili 6,5 stopa.
- Provjerite je li USB priključak omogućen. Neka se računala isporučuju s onemogućenim USB priključcima.

### Nadogradnja sustava Windows

· HP preporučuje deinstalaciju HP uređaja prije nadogradnje novijom podržanom verzijom sustava Windows. Kada, na primjer, Windows XP nadograđujete na sustav Windows Vista, HP-ov uređaj deinstalirajte pomoću programa za deinstalaciju ili značajke Dodaj/ukloni programe te zatim izvršite nadogradnju na novi operacijski sustav. Nakon što se nadogradnja operativnog sustava dovrši, ponovno instalirajte HP uređaj pomoću najnovijeg softvera sa sljedećeg URL-a:

http://www.hp.com/support/ljm11-m13

### Druge aplikacije

· Microsoft Wordpad ne prikazuje komprimirane JPEG datoteke sadržane u RTF datoteci. Za prikaz tih datoteka koristite neku drugu aplikaciju, kao na primjer Microsoft Word.

Ažurirani popis poznatih problema vezanih uz softver sustava za ispis pisača HP LaserJet potražite na stranicama za podršku uređaja serija pisača HP LaserJet Pro M11-M13 na sljedećim URL-ovima:

http://www.hp.com/support/ljm11-m13

## RIJEŠENI PROBLEMI

Ažurirani popis riješenih problema vezanih uz softver sustava za ispis pisača HP LaserJet potražite na stranicama za podršku uređaja serija pisača HP LaserJet Pro M11-M13 na sljedećim URL-ovima:

http://www.hp.com/support/ljm11-m13

Koristite vezu na "View Directions" (Prikaz uputa) ili "datoteku Readme", koja se nalazi na stranici za preuzimanje upravljačkog programa za odgovarajući operacijski sustav ili verziju upravljačkog programa.

# III. UPUTE ZA INSTALACIJU

Kad radite u Windows okruženju, program za postavljanje na CD-ROM-u ili instalacijski softver prepoznaje verziju i jezik operativnog sustava koji koristite.

## INSTALACIJA SOFTVERA U SUSTAVU WINDOWS uz CD-ROM

NAPOMENA: da biste sustav za ispis instalirali u operacijskim sustavima Windows XP ili Windows Vista, potrebne su administratorske ovlasti.

### Instalacija sustava za ispis s CD-ROM-a

1. Nemojte priključivati USB/paralelni kabel na računalo.

2. Zatvorite sve programe.

3. Umetnite CD-ROM.

4. Ako se HP-ov instalacijski program sustava za ispis ne pokrene nakon 30 sekundi, izvršite korake 5 do 7.

5. S izbornika Start na programskoj traci odaberite Izvedi.

6. Pristupite korijenskoj mapi na CD-ROM pogonu.

7. Odaberite datoteku Setup.EXE, kliknite Otvori, a zatim U redu.

8. Pratite pitanja.

## Dodatne upute za instalaciju serije pisača HP Laserjet Pro M11-m13

Serija pisača HP LaserJet Pro M11w, M12w, M13cw podržava tehnologiju Wi-Fi 802.11 b/g. Prije instalacije pisača provjerite jesu li bežični usmjerivač ili pristupna točka uspješno postavljeni. Informacije o konfiguraciji bežične mreže držite nadohvat ruke ako ih zatrebate.

## Instalacija preko značajke Dodaj pisač.

Seriju pisača HP LaserJet moguće je instalirati i putem Microsoftove značajke Dodaj pisač u mapi Pisači. Ona se naziva i čarobnjakom za dodavanje pisača ili APW-om. AOW upute malo će se razlikovati u različitim verzijama sustava Windows.

WinXP APW instalacija

1. Provjerite nije li pisač serije HP LaserJet Pro M11-M13 priključen te nije li povezan s računalom.

2. S izbornika Start pokažite na Upravljačku ploču i zatim kliknite Pisači i faksovi.

3. Kliknite Dodaj pisač, a zatim na zaslonu „Dobro došli u čarobnjak za dodavanje pisača” kliknite Dalje.

4. Slijedite upute na zaslonu.

5. Kad vas čarobnjak pita da li je lokalni ili mrežni pisač, odaberite Lokalni pisač (to je zadani odabir). Poništite potvrdni okvir Automatski prepoznaj i instaliraj moj pisač vrste "uključi i radi".. Kliknite Dalje.

6a. Ako instalirate putem USB-a, a prethodno niste instalirali pisač serije HP LaserJet Pro M11-M13, neće se još prikazati instalirani USB priključak. To je uobičajeno. Odaberite LPT1: i kliknite Dalje.

6b. Ako instalirate putem USB-a, a prethodno ste instalirali pisač serije HP LaserJet Pro M11-M13 i priključili ga, prikazat će se instalirani USB priključak. Odaberite taj USB priključak i kliknite Dalje

Napomena: provjerite jeste li povezali pisač serije HP LaserJet Pro M11-M13 s istim fizičkim USB priključkom s kojim ste se prethodno povezali.

7. Odaberite "Imam disk", a zatim navedite lokaciju upravljačkog programa pisača serije HP LaserJet Pro M11-M13 koji treba instalirati.

8. Ako postoji više odabira, odaberite model svog pisača i kliknite Dalje.

9. Slijedite upute na zaslonu.

10. Kada se od vas zatraži da povežete pisač, pisač serije HP LaserJet Pro M11-M13 priključite i povežite s računalom.

Napomena: ako se od vas ne zatraži da pisač serije HP LaserJet Pro M11-M13 povežete u tom trenutku, priključite i povežite ga s računalom nakon što instalacija završi.

11. Slijedite upute na zaslonu dok instalacija ne završi.

Kad instalacija završi, možda će biti stvorene dvije kopije upravljačkog programa. Ako to vrijedi za vaše računalo, morate izbrisati prvu kopiju. Obično kopija ima isti naziv kao model pisača. Da biste provjerili koliko upravljačkih programa je stvoreno i da biste izbrisali prvu kopiju, slijedite donje korake

1. S izbornika Start pokažite na Postavke i zatim kliknite Pisači.

2. Ako imate "HP LaserJet Pro M11-M13 Series" i "HP LaserJet Pro M11-M13 Series (Copy 1)", nemojte izbrisati kopiju s oznakom "Copy 1" u nazivu. Umjesto toga izbrišite prvu kopiju upravljačkog programa s nazivom "HP LaserJet Pro M11-M13 Series"

U tom ste trenutku spremni za ispis koristeći upravljački program "HP LaserJet Pro M11-M13 Series (Copy 1)".

## PROGRAM ZA DEINSTALACIJU

Nakon instalacije sustava za ispis, upotrijebite program za deinstalaciju da biste uklonili sve komponente HP-ova sustava za ispis.

### Pokretanje programa za deinstalaciju za seriju pisača HP LaserJet Pro M11-M13

1. Na izborniku Start u programskoj grupi HP LaserJet Pro M11-M13 Series kliknite ikonu za deinstalaciju.

2. Sustav za ispis vas vodi kroz uklanjanje svih komponenata sustava za ispis.

# IV. TEHNIČKA POMOĆ

Neke od sljedećih usluga dostupne su samo za Sjedinjene Države. Usluge slične onima koje su navedene dolje, dostupne su u drugim državama/regijama. Pogledajte upute za korisnike ili priloženi letak za podršku ili se obratite ovlaštenom lokalnom HP-ovom distributeru.

## PODRŠKA KORISNICIMA

Pogledajte upute za korisnike ili priloženi letak za podršku ili se obratite ovlaštenom lokalnom HP-ovom distributeru.

## WEB

Pomaknite se do jednog od sljedećih URL-ova za mrežnu tehničku podršku:
http://www.hp.com/support/ljm11-m13

### HP SOFTVER I USLUGE PODRŠKE – DODATNE INFORMACIJE

Pogledajte upute za korisnike za dodatne načine dobivanja podataka o softveru i podršci, kao što su centri za distribuciju upravljačkih programa pisača, druge mrežne usluge, faks usluge i ostala mrežna podrška.

# V. PRAVNE IZJAVE

## UPOZORENJA O ZAŠTITNIM ZNACIMA

Adobe ®, Acrobat ® i Adobe ® PostScript ® 3(TM) zaštitni su znaci tvrtke Adobe Systems Incorporated.

Microsoft ®, Windows ®, Windows NT ® i Windows ® XP registrirani su zaštitni znaci tvrtke Microsoft Corp u SAD-u.

UNIX ® je registrirani zaštitni znak konzorcija Open Group.

## GARANCIJA I AUTORSKA PRAVA

### Garancija

Pogledajte upute za korisnike za potpune podatke o garanciji i podršci.

### Autorska prava

© Copyright 2015 HP Development Company, L.P.

Zabranjeno je reproduciranje, prilagođavanje ili prevođenje bez prethodnog pismenog dopuštenja, osim na način odobren zakonima o zaštiti autorskih prava.

Ovdje navedene informacije podliježu promjenama bez prethodnog upozorenja.

Jedina jamstva za HP-ove proizvode i usluge određena su u izričitim izjavama o jamstvu koja prate takve proizvode i usluge. Ništa ovdje sadržano neće se tumačiti kao da tvori neku dodatnu garanciju. HP nije odgovoran za tehničke ili redakcijske pogreške ili propuste sadržane ovdje.

### Napomena o tehnologiji otvorenog izvornog koda

Implementacija bežičnog firmvera WPA Supplicant koristi otvorene kodove iz implementacije WPA Supplicant s autorskim pravima (c) 2003-2005, Jouni Malinen [jkmaline@cc.hut.fi] i suradnici
Redistribucija i korištenje u izvornom i binarnom obliku, u izmijenjenom ili neizmijenjenom obliku, dopušteni su ako su zadovoljeni sljedeći uvjeti:
- Redistribucija izvornog koda mora zadržati gore navedena autorska prava i sljedeće odricanje od odgovornosti.
- Redistribucija u binarnom obliku mora reproducirati gore navedena autorska prava, popis uvjeta i sljedeće odricanje od odgovornosti u dokumentaciji i/ili ostalim materijalima koji dolaze uz distribuciju.
- Ni ime vlasnika ni imena suradnika ne smiju se koristiti za pružanje podrške proizvodu ili oglašavanje proizvoda stvorenih pomoću ovog softvera bez prethodnog izričitog pismenog dopuštenja.