### Pronađeni pisači

Zaslon Pronađeni pisači nudi vam odabir pisača koji su otkriveni na lokalnoj mreži ili dodatne mogućnosti postavljanja za instalaciju pisača putem mrežne, USB ili paralelne veze.

- Instaliraj otkriveni mrežni pisač. Odaberite željeni pisač s popisa svih pisača (ili višefunkcijskih uređaja) otkrivenih na lokalnoj mreži i kliknite Dalje. Kliknite gumb Traži ponovno za ponovno traženje pisača na mreži.
- Pomoć pri traženju pisača. Odaberite ovu mogućnost ako željeni mrežni pisač nije na popisu ili ako želite instalirati pisač koji će biti izravno priključen na računalo putem USB ili paralelnog kabela. Za mrežne pisače, ova mogućnost nudi dodatne mogućnosti pretraživanja kao što su traženje pisača prema IP adresi.

Napomena: Da biste postavili pisače koji nisu smješteni na lokalnoj mreži, vidi Dodavanje pisača na velikim IP mrežama.

Pisači na popisu prepoznaju se po sljedećim poljima. Hardverska adresa možda je najjednostavniji način prepoznavanja pisača:

Model | Prepoznaje model pisača (na primjer, pisač serije HP LaserJet 5000). Nepoznato se prikazuje ako se model ne može prepoznati, ako je pisač isključen ili ukoliko nije spojen. Ako koristite vanjski ispisni poslužitelj HP Jetdirect, prikazuje se sljedeća poruka u slučaju da je pisač povezan, ali ga nije moguće prepoznati:

- Paralelno: Centronics pisač/ploter
- USB (jednosmjeran): Neusmjeren periferni uređaj
- USB (dvosmjeran): Dvosmjeran periferni uređaj

Hardverska adresa | (poznata i kao Station ili MAC adresa). Jedinstveno prepoznaje uređaj na lokalnoj mreži. Za HP pisače i HP Jetdirect vanjske pisačke poslužitelje koji imaju više priključaka pisača, možda će se dodati broj priključka (Priključak 1, Priključak 2, Priključak 3). Ta se adresa prikazuje na konfiguracijskoj (testnoj) stranici ispisnog poslužitelja.
IP adresa | (Internet Protocol) jedinstveno prepoznaje uređaj na TCP/IP mreži i dodjeljuje se od strane mrežnog administratora. Na ovom popisu prikazuju se IPv4 i IPv6 adrese. Ako pisač ima više adresa, prikazat će se jedanput za svaku adresu, čime se omogućuje odabir željenog sučelja.

Napomena: Ako se za ispisni poslužitelj HP Jetdirect u roku od dvije minute nakon uključenja ne konfigurira valjana IP adresa, automatski mu se dodjeljuje automatska IP adresa (169.254.x.x) ili zadana IP adresa (192.0.0.192). HP preporučuje da se zadana IP adresa promijeni. Ako postoji više pisača s istom zadanom adresom, poslužite se hardverskom adresom da biste pronašli željeni pisač.

IP simboličko ime | IP simboličko ime je neslužbeni (ili lako prepoznatljivi) naziv koji se može koristiti umjesto IP adrese pisača. Može se koristiti kada je poslužitelj naziva postavljen za mapiranje simboličkih imena s njihovim odgovarajućim IP adresama. Ukoliko je za pisač bilo dodijeljeno i konfigurirano simboličko ime (na primjer, printer1.marketing.com), možete navesti to simboličko ime prilikom prepoznavanja pisača.

Napomena: Ukoliko je polje za unos skraćeno, a želite vidjeti cijelo polje, promijenite širinu polja. Za promjenu veličine, stavite pokazivač na rub naslova polja i zatim kliknite i vucite.

Upute

Ako je odabrani pisač zaštićen SNMP nazivom zajednice ili Jetdirect lozinkom, od vas će se zatražiti naziv zajednice ili lozinka.

#### Za više informacija:

Rječnik pojmova za mrežni ispis