### Kontroller printertilslutning

Hvis du opretter en trådløs forbindelse til printeren, skal du kontrollere, at printerens trådløse indikator lyser (se den dokumentation, der fulgte med printeren for at få hjælp til at identificere printerens trådløse indikator). Vælg derefter en af indstillingerne i vinduet, der er beskrevet nedenfor.

Hvis du opretter forbindelse ved hjælp af et netværkskabel, skal du kontrollere indikatorerne til netværksporten på bagsiden af printeren:

Hvis indikatoren er... | Skal du...
--- | ---
Tændt og grøn | Vælge en af indstillingerne i vinduet, som er beskrevet nedenfor. Hvis du vil have printerens hardwareadresse (MAC-adresse), IP-adresse eller enhedsnavn (IP-værtsnavn), skal du udskrive en netværkskonfigurationsside. Hvis du vil have oplysninger om udskrivning af en netværkskonfigurationsside, skal du se den dokumentation, der fulgte med printeren.
Slukket |

- Kontrollere, at netværkskablet er tilsluttet korrekt til både printeren og det trådløse adgangspunkt (WAP) eller computeren.
- Kontrollere, at det trådløse adgangspunkt er tændt.
- Kontrollere, at printeren er tændt.
- Kontrollere, at computeren er tilsluttet netværket.

Når du har bekræftet de punkter, der er anført ovenfor, skal du vælge en metode til at søge efter printeren igen:

- Vælg Søg igen, så installationsguiden udfører en ny søgning.
- Vælg Angiv en printer ved hjælp af adresse for manuelt at indtaste printerens hardwareadresse (MAC-adresse), IP-adresse eller enhedsnavn (IP-værtsnavn).
- Vælg Angiv indstillingerne for en printer, der ikke er på netværket, hvis du vil konfigurere en port til en printer, der ikke er tilsluttet netværket. Yderligere oplysninger om denne indstilling finder du i den dokumentation, der fulgte med printeren.