ΟΡΟΙ ΑΔΕΙΑΣ ΧΡΗΣΗΣ ΓΙΑ ΣΥΜΠΛΗΡΩΜΑ ΛΟΓΙΣΜΙΚΟΥ ΤΗΣ MICROSOFT
MICROSOFT .NET FRAMEWORK 2.0 ΓΙΑ ΤΟ MICROSOFT WINDOWS OPERATING SYSTEM 

Η Microsoft Corporation (ή, ανάλογα με τον τόπο κατοικίας σας, μία από τις θυγατρικές της εταιρείες) σας παρέχει το παρόν συμπλήρωμα.  Εάν διαθέτετε άδεια χρήσης για το λογισμικό του λειτουργικού συστήματος Microsoft Windows (το “λογισμικό”), μπορείτε να χρησιμοποιήσετε το παρόν συμπλήρωμα.  Δεν επιτρέπεται η χρήση του εάν δεν έχετε άδεια χρήσης για το λογισμικό.  Μπορείτε να χρησιμοποιήσετε ένα αντίγραφο αυτού του συμπληρώματος για κάθε αντίγραφο με νόμιμη άδεια χρήσης του λογισμικού.

Οι ακόλουθοι όροι της άδειας χρήσης περιγράφουν τους επιπρόσθετους όρους χρήσης για το παρόν συμπλήρωμα.  Οι παρόντες όροι και οι όροι της άδειας χρήσης για το λογισμικό ισχύουν για τη χρήση του συμπληρώματος.  Σε περίπτωση αντίφασης, ισχύουν οι παρόντες συμπληρωματικοί όροι της άδειας χρήσης.
------------------------------
Εφόσον χρησιμοποιείτε το παρόν συμπλήρωμα, αποδέχεσθε τους παρόντες όρους.  Εάν δεν αποδέχεσθε αυτούς τους όρους, μην εγκαταστήσετε το συμπλήρωμα.
Εάν αποδέχεστε αυτούς τους όρους της άδειας χρήσης, έχετε τα ακόλουθα δικαιώματα:

1. ΥΠΗΡΕΣΙΕΣ ΥΠΟΣΤΗΡΙΞΗΣ ΓΙΑ ΤΟ ΣΥΜΠΛΗΡΩΜΑ.  Η Microsoft παρέχει υπηρεσίες υποστήριξης για το παρόν συμπλήρωμα, όπως περιγράφεται στη διεύθυνση www.support.microsoft.com/common/international.aspx.

2. ΜΕΤΡΗΣΕΙΣ ΕΠΙΔΟΣΕΩΝ ΤΟΥ MICROSOFT .NET FRAMEWORK.  Το παρόν συμπλήρωμα περιλαμβάνει το στοιχείο .NET Framework των λειτουργικών συστημάτων Windows (“Στοιχείο .NET”).  Επιτρέπεται η διενέργεια εσωτερικής μέτρησης του .NET (“Συστατικό Μέρος .NET”).  Επιτρέπεται η αποκάλυψη των αποτελεσμάτων οποιασδήποτε δοκιμής επιδόσεων του Συστατικού Μέρους .NET, με την προϋπόθεση ότι συμμορφώνεστε με τους εξής όρους:  (1) πρέπει να αποκαλύψετε όλες τις απαραίτητες πληροφορίες για την αναπαραγωγή των δοκιμών, όπως πλήρη και ακριβή στοιχεία της μεθοδολογίας των δοκιμών σας και τις δέσμες ενεργειών/περιπτώσεις δοκιμών, τις παραμέτρους που εφαρμόστηκαν, τις πλατφόρμες υλικού και λογισμικού που δοκιμάστηκαν, το όνομα και τον αριθμό έκδοσης εργαλείου δοκιμής τρίτου κατασκευαστή που χρησιμοποιήθηκε για τη μέτρησή και τον πλήρη πηγαίο κώδικα των μετρήσεων που αναπτύχθηκε από εσάς ή για λογαριασμό σας και χρησιμοποιήθηκε για τη δοκιμή τόσο του Συστατικού Μέρους .NET όσο και των ανταγωνιστικών υλοποιήσεων, (2) πρέπει να αποκαλύψετε τις ημερομηνίες διεξαγωγής των δοκιμών σας, καθώς και τις πληροφορίες που αφορούν την έκδοση όλων των προϊόντων λογισμικού της Microsoft που δοκιμάστηκαν, συμπεριλαμβανομένου του Συστατικού Μέρους .NET (3) η μέτρηση επιδόσεων πραγματοποιήθηκε σύμφωνα με όλες τις ρυθμίσεις επιδόσεων και οδηγίες που παρέχονται από την τεκμηρίωση του προϊόντος ή/και τις ιστοσελίδες τεχνικής υποστήριξης της Microsoft και χρησιμοποιεί τις τελευταίες ενημερώσεις, ενημερωμένες εκδόσεις κώδικα και διορθωτικά προγράμματα που διατίθενται για το Συστατικό Μέρος .NET και το σχετικό λειτουργικό σύστημα της Microsoft, (4) αρκεί να προβείτε στις δημοσιεύσεις που αναφέρονται ανωτέρω σε μία τοποθεσία στην οποία έχει πρόσβαση το ευρύ κοινό όπως μία ιστοσελίδα στο διαδίκτυο, εφόσον κάθε δημόσια αποκάλυψη των αποτελεσμάτων των μετρήσεών σας προσδιορίζει ρητώς τη δημόσια ιστοσελίδα που περιέχει όλες τις απαραίτητες πληροφορίες και (5)  κανένας από τους όρους της παρούσας παραγράφου δεν θα ερμηνεύεται ως παραίτηση από οποιοδήποτε δικαίωμα σας να διενεργήσετε μετρήσεις επιδόσεων. Οι ανωτέρω υποχρεώσεις δεν θα ισχύουν εις ό,τι αφορά την αποκάλυψη από πλευράς σας των αποτελεσμάτων κατά παραγγελία μετρήσεων επιδόσεων του Συστατικού Μέρους .NET όταν η αποκάλυψη αυτή διενεργείται υπό τον όρο τήρησης εχεμύθειας σε συνδυασμό με πρόσκληση από υποψήφιο πελάτη προς υποβολή προσφοράς όταν ο πελάτης ζητά να δοκιμαστούν ειδικά οι εφαρμογές του και τα αποτελέσματα να κοινοποιηθούν μόνο σε αυτόν.  Ανεξάρτητα από οποιαδήποτε άλλη συμφωνία έχετε με τη Microsoft, εάν δημοσιοποιήσετε τέτοια αποτελέσματα μετρήσεων επιδόσεων, η Microsoft θα έχει το δικαίωμα να δημοσιεύσει τα αποτελέσματα μετρήσεων επιδόσεων που διεξάγει για τα προϊόντα σας τα οποία είναι ανταγωνιστικά του Συστατικού Μέρους .NET, με την προϋπόθεση ότι συμμορφώνεται με τους ίδιους όρους που αναφέρονται παραπάνω.
