### Adăugarea imprimantelor în rețele IP mari

Dacă adăugați imprimante (sau dispozitive multifuncționale) printr-un ruter sau gateway (nu în rețeaua dvs. locală), identificarea imprimantelor prin intermediul acestui utilitar poate să fie dificilă:

- Este posibil ca ruterele să nu transmită adresele referitoare la hardware, MAC și stație ale imprimantei.
- Dacă în rețeaua locală aveți mai multe imprimante noi, utilizarea adresei IP implicite (192.0.0.192) pentru identificarea unei imprimante nu va garanta faptul că se selectează imprimanta corectă. Verificați Adresa hardware pentru a identifica imprimanta corectă.

Pentru a utiliza acest utilitar în vederea configurării unei imprimante, procedați după cum urmează:

1. Efectuați una din următoarele activități:
   - Conectați fizic imprimanta la rețeaua locală a computerului dvs. sau
   - Utilizați acest utilitar pe un computer conectat la rețeaua locală a imprimantei dvs.
2. Identificați imprimanta prin intermediul acestui utilitar și configurați parametrii IP care corespund locației finale de rețea a imprimantei. Dacă aveți nevoie de adresa MAC, aceasta se găsește pe pagina de configurație/de test (care se poate imprima fie de la imprimantă, fie de la serverul de imprimare extern); în acest fel vă asigurați că selectați adresa MAC sau hardware corectă.
3. Dacă este necesar, aduceți imprimanta (sau serverul de imprimare extern HP Jetdirect) la locația sa finală de rețea.
4. Pentru a instala această imprimantă pe alte computere, efectuați una din următoarele activități:
   - Pentru alte computere sau servere de la care se va imprima direct la această imprimantă, utilizați acest utilitar pentru a configura fiecare computer sau server, sau
   - Pentru clienții Windows de la care se va imprima la această imprimantă prin intermediul unui sistem partajat, utilizați utilitarul Add Printer (Adăugare imprimantă) din folderul Printers (Imprimante) al sistemului client sau utilizați un program de instalare a unei imprimante partajate, care a fost creat pentru această imprimantă.

#### Pentru mai multe informații:

Glosar de termeni pentru imprimarea în rețea