### Najdeni tiskalniki

Na zaslonu Najdeni tiskalniki lahko izberete tiskalnik, ki je bil najden v lokalnem omrežju, ali določite dodatne namestitvene možnosti za namestitev tiskalnikov, ki so povezani vzporedno, prek omrežja ali vmesnika USB.

- Namesti najdeni omrežni tiskalnik. Izberite želeni tiskalnik s seznama vseh tiskalnikov (ali večnamenskih naprav), ki so bili najdeni v lokalnem omrežju, in kliknite Naprej. Če želite ponovno poiskati tiskalnike v omrežju, kliknite gumb Preišči znova.
- Želim pomoč pri iskanju tiskalnika. Izberite to možnost, če želenega omrežnega tiskalnika ni na seznamu ali če bi radi namestili tiskalnik, ki bo z računalnikom povezan neposredno prek vmesnika USB ali vzporednega kabla. Pri omrežnih tiskalnikih vam bo ta možnost omogočila dodatne iskalne možnosti, kot je iskanje tiskalnika po naslovu IP.

Opomba: če želite namestiti tiskalnike, ki niso v lokalnem omrežju, glejte Dodajanje tiskalnikov v velika omrežja IP.

Tiskalniki na seznamu so identificirani z naslednjimi polji. Tiskalnik boste morda najlažje identificirali z naslovom strojne opreme:

Model | Identificira model tiskalnika (npr. HP LaserJet serije 5000). Če tiskalnika ni bilo mogoče identificirati, če je izklopljen ali če ni povezanih tiskalnikov, se prikaže sporočilo Neznan. Pri zunanjih tiskalniških strežnikih HP Jetdirect se prikažejo naslednja sporočila, če je tiskalnik povezan, a ga ni bilo mogoče identificirati:

- vzporedna vrata: tiskalnik/risalnik z vmesnikom Centronics
- vmesnik USB (enosmerni): enosmerna zunanja naprava
- vmesnik USB (dvosmerni): dvosmerna zunanja naprava

Naslov strojne opreme | (imenovan tudi fizični naslov ali naslov MAC) Natančno identificira napravo v lokalnem omrežju. Pri tiskalnikih HP ali zunanjih tiskalniških strežnikih HP Jetdirect, ki imajo več tiskalniških vrat, je lahko naslovu dodana tudi številka vrat (vrata 1, vrata 2, vrata 3). Ta naslov je naveden na konfiguracijski (preskusni) strani tiskalniškega strežnika.
Naslov IP | (internetni protokol) Natančno identificira napravo v omrežju TCP/IP, določi pa ga skrbnik omrežja. Na tem seznamu je prikazan tako naslov IPv4 kot naslov IPv6. Če ima tiskalnik več naslovov, je prikazan po enkrat za vsak naslov. Tako lahko izberete, kateri vmesnik želite uporabiti.

Opomba: ko je tiskalniški strežnik HP Jetdirect vklopljen in v dveh minutah ni konfiguriran z veljavnim naslovom IP, mu je dodeljen samodejni naslov IP (169.254.x.x) ali privzeti naslov IP (192.0.0.192). HP priporoča, da spremenite privzeti naslov IP . Če ima več tiskalnikov isti privzeti naslov, preverite naslov strojne opreme, da identificirate pravi tiskalnik.

Ime gostitelja IP | Ime gostitelja IP je preprosto (prepoznavno) ime, ki ga je mogoče uporabiti namesto tiskalnikovega naslova IP. Uporabite ga lahko, če je v omrežju vzpostavljen imenski strežnik, ki dodeli imena gostiteljev ustreznim naslovom IP. Če je bilo ime gostitelja tiskalniku dodeljeno in zanj konfigurirano (npr. tiskalnik1.marketing.com), lahko z navedbo imena gostitelja identificirate tiskalnik.

Opomba: če je vnos v polju odsekan in želite videti celotno polje, povečajte širino polja. To storite tako, da postavite kazalček na rob polja, kliknete in povlečete rob.

Navodila za tiskanje omrežne konfiguracijske strani poiščite v dokumentaciji, ki je priložena tiskalniku.

Če je izbrani tiskalnik zaščiten z imenom skupnosti SNMP ali geslom Jetdirect, vas bo računalnik pozval, da ga vnesete.

#### Če želite več informacij, glejte:

Glosar izrazov omrežnega tiskanja