### Tulostinta ei löytynyt

Ohjattu tulostimen asennustoiminto ei saa yhteyttä tulostimeen.

Jos tietokoneelle on aktivoitu palomuuri, se voi aiheuttaa sen, että asennusohjelma ei havaitse tulostinta. Poista tietokoneella oleva palomuuri käytöstä ennen asennuksen jatkamista.

Jos käytössä on palomuuri (esimerkiksi ZoneAlarm©, BlackICE©, Sygate Security Agent© tai Norton Personal Firewall©), ohjeet sen poistamiseksi käytöstä ovat palomuuriohjelman käyttöoppassa.

Kun palomuuriohjelmisto on poistettu käytöstä, HP suosittelee, että asennat tietokoneeseen

- laitteen, joka huolehtii palomuurisuojauksesta Internetin ja tietokoneen välillä, esimerkiksi yhdyskäytävän
- ajan tasalla olevan virustorjuntaohjelman.

Yleisiä tietoliikenteen vianmääritystietoja on tulostimen käyttöoppaissa sekä Web-tukisivustossa osoitteessa http://www.hp.com/support.

Palomuurit aiheuttavat usein tiedonsiirto-ongelmia. Jos palomuuri on käytössä verkkoon liitetyssä tietokoneessa, saattaa ilmetä seuraavia ongelmia:

Ohjelmiston asennuksen aikana:

- HP-tulostimen asennusohjelma ei löydä HP-tulostinta verkosta. Virheilmoitus ilmoittaa, että asennusohjelma ei löytänyt verkosta tulostimia. Voit estää ongelman poistamalla palomuurin väliaikaisesti käytöstä HP-tulostimen ohjelmiston asennuksen ajaksi. Palomuurin käytöstä poistamisohjeet ovat palomuurin käyttöoppaassa.

Ohjelmiston asennuksen jälkeen:

- Jos HP-tulostimen IP-osoite muuttuu, tietokoneen ja HP-tulostimen välinen yhteys ei toimi. Kaikki tulostus-, skannaus-, tietokonefaksi- ja kuvansiirtotyöt epäonnistuvat ja saat ilmoituksen, että HP-tulostimeen ei saada yhteyttä. Kotiverkossa on täysin normaalia, että IP-osoite muuttuu silloin tällöin. Jos palomuuriohjelmisto ei ole käytössä, uusi osoite lähetetään tietokoneeseen, jolloin tietokoneen ja HP-tulostimen välinen yhteys toimii taas. Voit estää tämän ongelman poistamalla palomuurin käytöstä tai valitsemalla kiinteän IP-osoitteen, jos verkkoasiat ovat sinulle tuttuja. Kiinteän IP-osoitteen määrittämisohjeita on HP:n web-sivustossa osoitteessa http://www.hp.com/support.
- Jos käytössäsi on HP:n all-in-one-laite, et voi siirtää tiedostoja tietokoneeseen all-in-one-laitteen muistikorttipaikkojen avulla. Tämä johtuu siitä, että valokuvakortin tiedostoja ei voida käyttää verkkoasemalta tai kuvankäsittelyohjelmasta.

Lisätietoja palomuureista on HP:n Web-sivustossa.

Lisätietoja palomuureista on HP:n Web-sivustossa.

Windowsin palomuurin poistaminen käytöstä Windows Vistassa:

1. Valitse Käynnistä > Verkko.
2. Napsauta hiiren kakkospainikkeella Verkko, ja valitse Ominaisuudet.
3. Valitse vasemmasta alakulmasta Windowsin palomuuri.
4. Valitse Ota Windowsin palomuuri käyttöön tai poista se käytöstä.
5. Valitse Käytönvalvonta-valintaikkunasta Jatka.
6. Poista palomuuri käytöstä valitsemalla Ei käytössä, ja valitse OK. Nyt Windowsin palomuuri on poistettu käytöstä.

Internet-yhteyden palomuurin (ICF) poistaminen käytöstä Windows XP:ssä:

1. Valitse näytön alaosassa olevasta tehtäväpalkistaKäynnistä, ja valitse valikosta sitten Ohjauspaneeli.
2. Valitse Verkko- ja Internet-yhteydet. (Jos Verkko- ja Internet-yhteydet -vaihtoehtoa ei ole näkyvissä, valitse Ohjauspaneeli -valintaikkunan vasemmasta laidasta Vaihda luokiteltuun näkymään.)
3. Valitse Verkkoyhteydet.
4. Napsauta hiiren kakkospainikkeella yhteyttä, jonka Internet-yhteyden palomuurin haluat poistaa käytöstä (puhelinverkkoyhteys, lähiverkko tai nopea Internet-yhteys), ja valitse pikavalikosta sitten Ominaisuudet.
5. Poista Suojaa tätä tietokonetta ja verkkoa -asetuksen valinta Lisäasetukset-välilehden Internet-yhteyden palomuuri -kohdasta, ja valitse OK. Nyt Windows XP:n palomuuri on poistettu käytöstä.
6. Jatka tulostimen asennusta valitsemalla ohjatussa asennuksessa vaihtoehto Seuraava.
7. Voit ottaa Internet-yhteyden palomuurin käyttöön tulostimen asentamisen jälkeen siirtymällä Suojaa tätä tietokonetta ja verkkoa -asetuksen kohtaan edellä olevien ohjeiden mukaisesti. Palauta sen jälkeen Suojaa tätä tietokonetta ja verkkoa -asetuksen valinta.

Huomaa: Muista ottaa Windowsin palomuuri uudelleen käyttöön, kun asennus on valmis.