HP LaserJet Pro M11-M13 printerserien
Bemærkninger vedr. installation

Udgave 1, 10/2016

INDHOLD

I. INDLEDNING 2

FORMÅLET MED DETTE DOKUMENT. 2

HVEM HAR BRUG FOR DENNE SOFTWARE?. 2

OVERSIGT OVER KOMPONENTERNE I PRINTERSYSTEMET. 2

Komponenter i slutbrugersoftwaren til CD-installation. 2

Adobe Acrobat Reader 2

Enhedsdokumentation. 2

Afinstallation. 2

II. KENDTE PROBLEMER OG LØSNINGER. 2

Generelt 2

Opgradering af Windows. 3

Andre programmer 3

LØSTE PROBLEMER. 3

III. INSTRUKTIONER TIL INSTALLATION. 3

INSTALLATION AF SOFTWARE PÅ WINDOWS med CD-ROM.. 3

Installation af printersystemet fra CD-ROM.. 3

Yderligere vejledning til installation af HP Laserjet PRO M11-M13 printerserien. 3

Installation via Tilføj printer 3

AFINSTALLATION. 4

Start af afinstalleringsprogrammet for HP LaserJet Pro M11-M13 printerserien. 4

IV. TEKNISK ASSISTANCE. 4

KUNDESUPPORT. 4

INTERNET. 4

HP-SOFTWARE- OG -SUPPORTTJENESTER YDERLIGERE OPLYSNINGER. 4

V. JURIDISKE ERKLÆRINGER. 4

OPLYSNINGER OM VAREMÆRKER. 4

GARANTI OG COPYRIGHT. 4

Garanti 4

Copyright 4

Bemærkning om Open Source. 4

# I. INDLEDNING

## FORMÅLET MED DETTE DOKUMENT

Dette dokument indeholder specifikke instruktioner til installationen og andre oplysninger, du bør læse, før du installerer og bruger printersystemet. Denne HP LaserJet-software fungerer med følgende operativsystemer:

· Windows XP (32-bit og 64-bit)

· Windows Server 2003 (32-bit og 64-bit)

· Windows Vista ((32-bit og 64-bit)

· Windows Server 2008 (32-bit og 64-bit)

Bemærk: Denne HP LaserJet-software understøtter ikke Windows 95, Windows 98, Windows ME, Windows NT, Windows 2000 og Windows Server 2000.

Instruktioner til installation af andre systemer findes i de tilknyttede bemærkninger vedr. installation, readme-filer eller andre produktoplysninger for det pågældende system.

Denne fil indeholder specifikke oplysninger om installation, kompatibilitet og fejlfinding. Yderligere oplysninger om enheds- og driverfunktioner finder du i brugervejledningen til enheden og i den online-hjælp, der leveres sammen med de enkelte softwarekomponenter.

## HVEM HAR BRUG FOR DENNE SOFTWARE?

Alle brugere har brug for softwaren til dette printersystem for at kunne betjene printerne i HP LaserJet Pro M11-M13 printerserien.

## OVERSIGT OVER KOMPONENTERNE I PRINTERSYSTEMET

Cd-rom'en indeholder software til IBM-kompatible computersystemer og Apple Macintosh (og kompatible systemer). Yderligere oplysninger om en bestemt driver eller softwarekomponent finder du i den online-hjælp, der hører til produktet.

### Komponenter i slutbrugersoftwaren til CD-installation

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet Pro M11-M13 printerseriens værtsbaserede printerdriver

#### Softwareprogrammer

· Brugervejledning (Windows Hjælp-format)

· Køb HP forbrugsvarer

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet Pro M11-M13 printerseriens værtsbaserede printerdriver

Yderligere drivere kan leveres fra din HP-forhandler eller fra online-kilder. Yderligere oplysninger om, hvordan du finder drivere og anden HP software, finder du i afsnittet "TEKNISK ASSISTANCE" i dette dokument eller i brugervejledningen til enheden.

### Adobe Acrobat Reader

Den nyeste version af Acrobat Reader findes på Adobes websted på http://www.adobe.com/.

### Enhedsdokumentation

Følgende dokumenter findes på software-cd-rom'en til printersystemet:

#### HP LaserJet Pro M11-M13 printerserien

· Dokument: Brugervejledning til HP LaserJet Pro M11-M13 printerserien
Filnavn: T0L45_use_<LANGCODE>.chm

Sti: <CD-ROM-drev>:\<Sprog>\MANUALS\ T0L45_use_<LANGCODE>.chm

· Dokument: Bemærkninger vedr. installation af HP LaserJet Pro M11-M13 printerserien
Filnavn: Installnotes.htm
Sti: <CD-ROM-drev>:\<Sprog>\MANUALS\Installnotes.htm

### Afinstallation

Afinstallationsprogrammet giver dig mulighed for at fjerne komponenterne i HP -printersystemet til Windows. Yderligere oplysninger finder du i afsnittet "Afinstallation".

# II. KENDTE PROBLEMER OG LØSNINGER

### Generelt

· Visse højhastigheds-USB 2.0-kort leveres med ikke-signerede drivere til værtskontrolenheder. Hvis du har købt et USB 2.0-tilføjelseskort, og du har en ikke-signeret driver, kan der opstå problemer med installation af driveren eller kommunikationsproblemer mellem enheden og HP-softwaren. Det anbefales, at du altid bruger en Microsoft WHQL-certificeret værtskontrolenhedsdriver sammen med USB-hardwaren.

· Pakker med Plug and Play-printerdrivere findes på internettet på følgende webadresser:

http://www.hp.com/support/ljm11-m13

· Funktionaliteten kan være begrænset på systemer, der kun opfylder mindstekrav til system. Brug af mange billeder eller videoer kræver et system, der opfylder de anbefalede systemkrav for at opnå tilfredsstillende ydeevne og stabilitet.

· Fejlfinding af opsætning og installation

Hvis enheden ikke kan genkendes:

- Kontroller, at kablet er et højhastigheds-USB 2.0-kompatibelt kabel.
- Kontroller, at kablet er sat rigtigt i. Tag USB-kablet ud, se på enden kablet, og kontroller, at det passer til mønsteret på USB-porten. Sørg for, at det ikke sidder på hovedet. Sæt den ene ende af USB-kablet helt ind i USB-porten på HP-enheden, og sæt den anden ende i et stik bag på computeren.
- Kontroller, at periferiudstyret er tændt. Periferiudstyret kan ikke genkendes, hvis der ikke er tændt for strømmen.
- Kontroller, at USB-kablet ikke er længere end to meter (6,5 ft).
- Kontroller, at USB-porten er aktiveret. Nogle pc'er leveres med deaktiverede USB-porte.

### Opgradering af Windows

· HP anbefaler, at du afinstallerer HP-enheder, før du opgraderer til en nyere understøttet version af Windows. Når du opgraderer fra Windows XP til Windows Vista, skal du f.eks. afinstallere din HP-enhed ved hjælp af Afinstalleringsprogrammet eller Tilføj/Fjern-programmer og derefter opgradere til det nye operativsystem. Når opgraderingen af operativsystemet er fuldført, skal du geninstallere HP-enheden ved hjælp af den nyeste software fra den følgende URL-adresse:

http://www.hp.com/support/ljm11-m13

### Andre programmer

· Microsoft Notesblok viser ikke komprimerede JPEG-filer, der er indeholdt i en RTF-fil. Hvis du vil have vist disse filer, skal du bruge et andet program, f.eks. Microsoft Word.

Du kan hente en opdateret liste over kendte problemer i HP LaserJet-printersystemsoftwaren på supportsiderne for HP LaserJet Pro M11-M13 printerserien på følgende webadresser:

http://www.hp.com/support/ljm11-m13

## LØSTE PROBLEMER

Du kan hente en opdateret liste over løste problemer i HP LaserJet-printersystemsoftwaren på supportsiderne for HP LaserJet Pro M11-M13 printerserien på følgende webadresser:

http://www.hp.com/support/ljm11-m13

Brug linket til "Vis vejledninger" eller "Readme-filen" , der findes på siden til download af driveren for det operativsystem og den driverversion, du vil bruge.

# III. INSTRUKTIONER TIL INSTALLATION

Når du arbejder i et Windows-miljø, registrerer opsætnings- eller installationssoftwaren på cd-rom'en versionen af og sproget på det operativsystem, du kører.

## INSTALLATION AF SOFTWARE PÅ WINDOWS med CD-ROM

BEMÆRK: Du skal have administratorrettigheder for at kunne installere printersystemet på et Windows XP- eller Windows Vista-operativsystem.

### Installation af printersystemet fra CD-ROM

1. Undlad at slutte USB/parallel-kablet til computersystemet.

2. Luk alle programmer.

3. Indsæt cd-rom'en.

4. Hvis installationsprogrammet til HP -printersystemet ikke er startet i løbet af 30 sekunder, skal du udføre trin 5-7.

5. Vælg Kør i menuen Start på proceslinjen.

6. Søg efter rodbiblioteket på cd-rom-drevet.

7. Vælg filen Setup.EXE, klik på Åbn, og klik derefter på OK.

8. Følg instruktionerne.

## Yderligere vejledning til installation af HP Laserjet PRO M11-M13 printerserien.

HP LaserJet Pro M11w, M12w, M13cw printerserien understøtter Wi-Fi 802.11 b/g. Sørg for, at din trådløse router eller dit adgangspunkt er korrekt indstillet, før du begynder at installere printeren. Det er en god ide at have konfigurationen til dit trådløse netværk ved hånden, hvis du får brug for oplysningerne.

## Installation via Tilføj printer

HP LaserJet printeren kan også installeres via Microsofts funktion Tilføj printer i mappen Printere. Denne funktion kaldes også Guiden Tilføj printer. Oplysningerne i funktionen kan variere lidt, afhængigt af hvilken version af Windows, du har.

WinXP APW-installation

1. Kontroller, at HP LaserJet Pro M11-M13printerserien ikke er sat til og ikke er tilsluttet computeren.

2. I menuen Start peger du på Kontrolpanel, og derefter klikker du på Printere og faxenheder.

3. Klik på Tilføj printer, og derefter klikker du på Næste i skærmbilledet Velkommen til Guiden Tilføj printer.

4. Følg vejledningen på skærmen.

5. Når der spørges, om produktet er en lokal printer eller en netværksprinter, vælger du lokal printer (dette er standardmarkeringen). Fjern markeringen i afkrydsningsfeltet Find og installér min Plug and Play-printer automatisk. Tryk på Næste.

6a. Hvis du installerer via USB og ikke før har installeret en printer fra HP LaserJet Pro M11-M13printerserien, er der ikke installeret en USB-port endnu. Dette er helt normalt. Vælg LPT1: og klik på Næste.

6b. Hvis du installerer via USB og tidligere har installeret og tilsluttet en printer fra HP LaserJet Pro M11-M13 printerserien, er der installeret en USB-port. Vælg denne USB-port og klik på Næste

Bemærk: Kontroller, at du har sluttet HP LaserJet Pro M11-M13 printerserien til den samme fysiske USB-port, som du tidligere havde den tilsluttet til.

7. Vælg Har diskette og angiv derefter, hvor driveren til HP LaserJet Pro M11-M13printerserien skal installeres.

8. Hvis der vises flere valgmuligheder, vælger du din printermodel og klikker på Næste.

9. Følg vejledningen på skærmen.

10. Når du bliver bedt om at tilslutte printeren, skal du sætte kablet i og slutte HP LaserJet Pro M11-M13printerserien til din computer.

Bemærk: Hvis du på dette tidspunkt ikke bliver bedt om at tilslutte HP LaserJet Pro M11-M13printerserien, skal du sætte kablet i og slutte den til din computer, når installationen er færdig.

11. Følg vejledningen på skærmen, indtil installationen er færdig.

Når installationen er færdig, har du måske oprettet to kopier af printerdriveren. Hvis dette er tilfældet, skal du slette den, der er oprettet først. Den vil typisk have samme navn som din printermodel. For at kontrollere hvor mange drivere, der er oprettet, og slette den første, skal du gøre som følger:

1. I menuen Start peger du på Indstillinger, og derefter klikker du på Printere.

2. Hvis du både har "HP LaserJet Pro M11-M13serien" og "HP LaserJet Pro M11-M13serien (Copy 1)", skal du ikke slette Copy 1-versionen. I stedet skal du slette den først oprettede driver med navnet "HP LaserJet Pro M11-M13serien".

Du er nu klar til at udskrive via driveren HP LaserJet Pro M11-M13serien (Copy 1).

## AFINSTALLATION

Når et printersystem er installeret, skal du bruge afinstallationsprogrammet til at fjerne alle komponenter i HP -printersystemet.

### Start af afinstalleringsprogrammet for HP LaserJet Pro M11-M13 printerserien

1. I menuen Start i programgruppen HP LaserJet Pro M11-M13 serien klikker du på afinstalleringsikonet.

2. Printersystemet hjælper dig med at fjerne alle printersystemets komponenter.

# IV. TEKNISK ASSISTANCE

Nogle af følgende tjenester leveres kun i USA. Tjenester, der svarer til tjenesterne herunder, er tilgængelige i andre lande/områder. Se brugervejledningen til enheden eller indlægget i kassen, eller kontakt din lokale autoriserede HP-forhandler.

## KUNDESUPPORT

Se brugervejledningen til enheden eller indlægget i kassen, eller kontakt din lokale autoriserede HP-forhandler.

## INTERNET

Gå til en af følgende URL-adresser for at få teknisk onlinesupport:
http://www.hp.com/support/ljm11-m13

### HP-SOFTWARE- OG -SUPPORTTJENESTER YDERLIGERE OPLYSNINGER

Se brugervejledningen til enheden for at få anvist andre metoder til, hvordan du kan hente oplysninger om software og support, f.eks. distributionscentre for printerdrivere, andre onlinetjenester, faxtjenester og anden onlinesupport.

# V. JURIDISKE ERKLÆRINGER

## OPLYSNINGER OM VAREMÆRKER

Adobe ®, Acrobat ® og Adobe ® PostScript ® 3(TM) er varemærker tilhørende Adobe Systems Incorporated.

Microsoft ®, Windows ®, Windows NT ® og Windows ® XP er amerikansk registrerede varemærker tilhørende Microsoft Corp.

UNIX ® er et registreret varemærke tilhørende Open Group.

## GARANTI OG COPYRIGHT

### Garanti

I brugervejledningen til enheden kan du se hele garantien og alle supportoplysninger.

### Copyright

© Copyright 2015 HP Development Company, L.P.

Reproduktion, tilpasning eller oversættelse er, uden forudgående skriftlig tilladelse, forbudt for så vidt det ikke er udtrykkeligt tilladt i henhold til loven om ophavsret.

Oplysningerne heri kan ændres uden forudgående varsel.

De eneste garantier, der ydes for HP-produkter og -tjenester, er anført i de udtrykkelige erklæringer om begrænset garanti, der følger med sådanne produkter og tjenester. Intet heri skal fortolkes som en yderligere garanti. HP er ikke ansvarlig for tekniske eller redaktionelle fejl eller udeladelser heri.

### Bemærkning om Open Source

Implementeringen af den trådløse WPA Supplicant firmware anvendte kilder fra WPA Supplicant, hvor copyright (c) 2003-2005 indehaves af Jouni Malinen [jkmaline@cc.hut.fi] og bidragsydere
Videredistribuering og brug i kilde- og binærform, med eller uden justeringer, er tilladt under forudsætning af, at følgende betingelser overholdes:
- Videredistribuering af kildekode skal bibeholde ovennævnte meddelelse om copyright, denne liste over betingelser og den følgende ansvarsfraskrivelse.
- Videredistribuering i binærform skal gengive ovennævnte meddelelse om copyright, denne liste over betingelser og den følgende ansvarsfraskrivelse i dokumentationen og/eller andet materiale, der følger med distributionen.
- Hverken navnet på ejeren eller navnene på bidragsyderne må anvendes til at støtte eller markedsføre produkter, som er afledt af denne software, uden udtrykkelig forudgående skriftlig tilladelse.