HP LaserJet Pro M11-M13 nyomtatósorozat
Telepítési tudnivalók

1. kiadás, 2016.10.

TARTALOM

I. BEVEZETÉS 2

A DOKUMENTUM RENDELTETÉSE. 2

A SZOFTVER FELHASZNÁLÓI 2

A NYOMTATÁSI RENDSZER ÖSSZETEVŐI 2

Végfelhasználói szoftverösszetevők CD-lemezes telepítés esetén. 2

Adobe Acrobat Reader 2

A készülék dokumentációja. 2

Eltávolítás. 2

II. ISMERT PROBLÉMÁK ÉS MEGOLDÁSUK. 2

Általános. 2

A Windows frissítése. 3

Más alkalmazások. 3

MEGOLDOTT PROBLÉMÁK. 3

III. TELEPÍTÉSI UTASÍTÁSOK. 3

SZOFTVER TELEPÍTÉSE WINDOWS RENDSZERRE CD-ROM HASZNÁLATÁVAL. 3

A nyomtatási rendszer telepítése CD-ROM-ról 3

További útmutatás a HP Laserjet Pro M11-M13 nyomtatósorozat telepítéséhez. 3

Telepítés a Nyomtató hozzáadása szolgáltatással 3

ELTÁVOLÍTÓ.. 4

A HP LaserJet Pro M11-M13 nyomtatósorozat eltávolítójának indítása. 4

IV. TECHNIKAI SEGÍTSÉG.. 4

ÜGYFÉLTÁMOGATÁS. 4

WEB. 4

HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK. 4

V. JOGI NYILATKOZAT. 4

VÉDJEGYEK. 4

GARANCIA ÉS SZERZŐI JOGOK. 4

Garancia. 4

Szerzői jogok. 4

Nyílt forráskóddal kapcsolatos közlemény. 4

# I. BEVEZETÉS

## A DOKUMENTUM RENDELTETÉSE

Ez a dokumentum a telepítéshez kapcsolódó konkrét utasításokat és egyéb tudnivalókat tartalmaz, amelyekkel fontos megismerkednie a nyomtatási rendszer üzembe helyezése és használatba vétele előtt. Ez a HP LaserJet szoftver a következő operációs rendszereken használható:

· Windows XP (32 bit és 64 bit)

· Windows Server 2003 (32 bit és 64 bit)

· Windows Vista (32 bit és 64 bit)

· Windows Server 2008 (32 bit és 64 bit)

Megjegyzés: A HP LaserJet szoftvere nem támogatja a következő operációs rendszereket: Windows 95, Windows 98, Windows ME, Windows NT, Windows 2000 és Windows Server 2000.

Az egyéb rendszerekre vonatkozó telepítési útmutatást a megfelelő telepítési megjegyzések, olvassel fájlok, illetve az adott rendszer egyéb termékinformációi tartalmazzák.

Ez a dokumentum konkrét telepítési, kompatibilitási és hibaelhárítási információkat tartalmaz. A nyomtató és az illesztőprogram funkcióiról a nyomtató felhasználói kézikönyvében, valamint az egyes szoftverösszetevők online súgójában talál további tájékoztatást.

## A SZOFTVER FELHASZNÁLÓI

A nyomtatási rendszer szoftverére a HP LaserJet Pro M11-M13 sorozatú nyomtatók valamennyi felhasználójának szüksége van a készülék működtetéséhez.

## A NYOMTATÁSI RENDSZER ÖSSZETEVŐI

A CD-ROM-on az IBM-kompatibilis rendszerekhez szükséges és az Apple Macintosh (és azzal kompatibilis) rendszerekhez szükséges szoftver található meg. Az egyes illesztőprogramokról és szoftverösszetevőkről azok online súgójában talál további információt.

### Végfelhasználói szoftverösszetevők CD-lemezes telepítés esetén

#### Illesztőprogramok

A illesztőprogram olyan szoftver, amely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows-alapú illesztőprogramok találhatók:

· HP LaserJet Pro M11-M13 nyomtatósorozat állomás alapú nyomtatóillesztő-programja

#### Szoftverek

· Felhasználói kézikönyv (Windows súgó formátumban)

· HP kellékek boltja

#### Illesztőprogramok

A illesztőprogram olyan szoftver, amely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows-alapú illesztőprogramok találhatók:

· HP LaserJet Pro M11-M13 nyomtatósorozat állomás alapú nyomtatóillesztő-programja

· HP LaserJet útmutatócsomag

A HP forgalmazói vagy más online források további illesztőprogramokat is kínálhatnak. A nyomtató-illesztőprogramok és egyéb HP szoftver beszerzési módjáról jelen dokumentum „Technikai segítség” című része, illetve a nyomtató felhasználói kézikönyve nyújt bővebb tájékoztatást.

### Adobe Acrobat Reader

Az Acrobat Reader program legfrissebb verziója megtalálható az Adobe weboldalán: http://www.adobe.com.

### A készülék dokumentációja

A nyomtatási rendszer szoftverét tartalmazó CD-ROM-on az alábbi dokumentumok találhatók:

#### HP LaserJet Pro M11-M13 nyomtatósorozat

· Dokumentum: HP LaserJet Pro M11-M13 nyomtatósorozat felhasználói kézikönyve
Fájlnév: T0L45_use_<LANGCODE>.chm

Elérési út: <CD-meghajtó>:\<Nyelv>\MANUALS\ T0L45_use_<LANGCODE>.chm

· Dokumentum: HP LaserJet Pro M11-M13 nyomtatósorozat – telepítési tudnivalók
Fájlnév: Installnotes.htm
Elérési út: <CD-meghajtó>:\<Nyelv>\MANUALS\Installnotes.htm

### Eltávolítás

A Windows HP nyomtatási rendszer összetevőit az eltávolító segédprogrammal eltávolíthatja el. Ehhez az „Eltávolító” című rész nyújt további útmutatást.

# II. ISMERT PROBLÉMÁK ÉS MEGOLDÁSUK

### Általános

· Egyes nagysebességű USB 2.0 kártyákhoz a gyártó aláíratlan állomásvezérlő-illesztőprogramot mellékel. Ha olyan USB 2.0 bővítőkártyát vásárolt, amelyhez aláíratlan illesztőprogram volt mellékelve, problémák adódhatnak az illesztőprogram telepítése közben, illetve a készülék és a HP-szoftver közötti kommunikáció során. Azt ajánljuk, hogy az USB-hardvereszközökkel mindig a Microsoft WHQL laboratóriumának tanúsításával rendelkező állomásvezérlő-illesztőprogramot használjon.

· A Plug and Play nyomtatási illesztőprogram-csomagok elérhetők az interneten, a következő URL-címen:

http://www.hp.com/support/ljm11-m13

· A minimális rendszerkövetelményeknek éppen csak megfelelő rendszereken korlátozottak lehetnek a készülék szolgáltatásai. Sok kép vagy videofelvétel használata esetén csak az ajánlott rendszerkövetelményeknek megfelelő rendszer nyújt elfogadható teljesítményt és megbízhatóságot.

· A telepítés és az üzembe helyezés hibáinak elhárítása

Ha a rendszer nem ismeri fel a készüléket:

- Győződjön meg arról, hogy a kábel megfelel az USB 2.0 (nagysebességű) szabványnak.
- Ellenőrizze, hogy megfelelő-e a kábel csatlakoztatása. Húzza ki az USB-kábelt, nézze meg a kábel végét, majd igazítsa hozzá az USB-porton látható jelhez. Ügyeljen arra, hogy a csatlakozó ne legyen megfordítva. Dugja be az USB-kábel egyik végét ütközésig az USB-portba, a másik végét pedig a számítógép hátoldalán található portba.
- Ellenőrizze, hogy be van-e kapcsolva a periféria. Ha ki van kapcsolva egy periféria, nem ismeri fel a rendszer.
- Az USB-kábel nem lehet hosszabb 2 méternél.
- Ellenőrizze, hogy engedélyezve van-e az USB-port. Vannak számítógépek, amelyeken gyárilag le vannak tiltva az USB-portok.

### A Windows frissítése

· A HP javasolja, hogy távolítsa el a HP-eszközöket, mielőtt telepíti a Windows egy újabb (támogatott) verzióját. Ha például Windows XP rendszerről Windows Vista rendszerre frissít, távolítsa el a HP-eszközöket az Eltávolító alkalmazással vagy a Programok telepítése/törlése szolgáltatással, és csak ezután telepítse az új operációs rendszert. Az operációs rendszer frissítésének befejeződése után telepítse újra a HP-eszközöket a legújabb szoftverek segítségével, amelyek az alábbi URL-címen találhatók:

http://www.hp.com/support/ljm11-m13

### Más alkalmazások

· A Microsoft Wordpad program nem jeleníti meg az RTF-fájlokban található tömörített JPEG-fájlokat. Ezen fájlok megjelenítéséhez használjon más alkalmazást, például a Microsoft Word programot.

A HP LaserJet nyomtatási rendszerrel kapcsolatos ismert problémák aktuális listája megtalálható a HP LaserJet Pro M11-M13 sorozatú nyomtató támogatási oldalán, a következő URL-címen:

http://www.hp.com/support/

## MEGOLDOTT PROBLÉMÁK

A HP LaserJet nyomtatási rendszerrel kapcsolatos, elhárított problémák aktuális listája megtalálható a HP LaserJet Pro M11-M13 sorozatú nyomtató támogatási oldalán, a következő URL-címen:

http://www.hp.com/support/ljm11-m13

Kattintson a „View Directions” (Útmutatás megtekintése) vagy a „Readme File” (Olvassel fájl) hivatkozásra az operációs rendszer és az illesztőprogram használni kívánt verziójának megfelelő illesztőprogram-letöltő oldalon.

# III. TELEPÍTÉSI UTASÍTÁSOK

Ha Windows környezetben dolgozik, a CD-ROM-on található telepítőszoftver automatikusan megállapítja a használt operációs rendszer verzióját.

## SZOFTVER TELEPÍTÉSE WINDOWS RENDSZERRE CD-ROM HASZNÁLATÁVAL

MEGJEGYZÉS: A nyomtatási rendszer Windows XP és Windows Vista operációs rendszeren csak rendszergazdai jogok birtokában telepíthető.

### A nyomtatási rendszer telepítése CD-ROM-ról

1. Ne csatlakoztassa az USB- vagy párhuzamos kábelt a számítógéphez.

2. Zárjon be minden programot.

3. Helyezze be a CD-ROM-ot.

4. Ha 30 másodpercen belül nem indul el a HP nyomtatási rendszer telepítőprogramja, akkor hajtsa végre az 5–7. lépést.

5. Kattintson a tálcán a Start gombra, majd a Futtatás parancsra.

6. Nyissa meg a CD-ROM-meghajtó gyökérkönyvtárát.

7. Válassza ki a Setup.EXE fájlt, kattintson a Megnyitás, majd az OK gombra.

8. Kövesse az útmutatásokat.

## További útmutatás a HP Laserjet Pro m11-m13 nyomtatósorozat telepítéséhez

A HP LaserJet Pro M11w, M12w, M13cw nyomtatósorozat nyomtatói támogatják a Wi-Fi 802.11 b/g. kommunikációs szabványt. A nyomtató telepítése előtt győződjön meg arról, hogy a vezeték nélküli útválasztó vagy hozzáférési pont megfelelően van beállítva. Tartsa kéznél a vezeték nélküli hálózat beállítási adatait, mert szükség lehet rá.

## Telepítés a Nyomtató hozzáadása szolgáltatással

A HP LaserJet nyomtatók a Microsoft Nyomtató hozzáadása szolgáltatásával is telepíthetők; ez a szolgáltatás a Nyomtatók mappában található. A szolgáltatás másik neve Nyomtató hozzáadása varázsló. A varázsló útmutatásai kis mértékben eltérhetnek a Windows különböző verzióiban.

WinXP – Telepítés a varázslóval

1. Húzza ki a HP LaserJet Pro M11-M13 sorozatú nyomtató csatlakozóját a számítógépből.

2. A Start menüben kattintson a Vezérlőpult, majd a Nyomtatók és faxok parancsra.

3. Kattintson a Nyomtató hozzáadása lehetőségre, majd a „Nyomtató hozzáadása – üdvözli a varázsló” képernyőn kattintson a Tovább gombra.

4. Kövesse a képernyőn megjelenő utasításokat.

5. Ha a program kérdezi, hogy a nyomtató helyi vagy hálózati nyomtató-e, válassza a Helyi nyomtató lehetőséget (ez az alapértelmezett). Törölje a jelölést a Plug and Play nyomtató automatikus észlelése és telepítése jelölőnégyzetből. Nyomja meg a Tovább gombot.

6a. Ha USB-kapcsolaton keresztül telepít, és korábban még nem telepített HP LaserJet Pro M11-M13 sorozatú nyomtatót, nem fog telepített USB-portot találni. Ez teljesen természetes. Válassza az LPT1: lehetőséget, majd kattintson a Tovább gombra.

6b. Ha USB-kapcsolaton keresztül telepít, és korábban már telepített és csatlakoztatott HP LaserJet Pro M11-M13 sorozatú nyomtatót, akkor már létezik telepített USB-port. Válassza ezt az USB-portot, majd kattintson a Tovább gombra.

Megjegyzés: A HP LaserJet Pro M11-M13 sorozatú készüléket ugyanahhoz az USB-porthoz csatlakoztassa, amelyhez korábban csatlakozott.

7. Kattintson a „Saját lemez” gombra, és adja meg a HP LaserJet Pro M11-M13 sorozat nyomtatóillesztő-programjának telepítési helyét.

8. Ha több lehetőség jelenik meg, válassza ki az Ön nyomtatótípusát, majd kattintson a Tovább gombra.

9. Kövesse a képernyőn megjelenő utasításokat.

10. Ha a rendszer kéri, hogy csatlakoztassa a nyomtatót, dugja be és csatlakoztassa a HP LaserJet Pro M11-M13 sorozatú nyomtatót a számítógéphez.

Megjegyzés: Ha a rendszer nem kéri a HP LaserJet Pro M11-M13 sorozatú nyomtató csatlakoztatását ennél a lépésnél, akkor a nyomtatót a telepítés befejezése után dugja be és csatlakoztassa.

11. Kövesse a képernyőn megjelenő utasításokat a telepítés befejezéséig.

A telepítés befejezése után előfordulhat, hogy a nyomtató-illesztőprogram egy második példánya is a rendszerre kerül. Ha ez történik, az első példányt törölje. Ennek neve általában megegyezik a nyomtató típusának nevével. Az illesztőprogramok számának ellenőrzéséhez és az első példány törléséhez kövesse az alábbi lépéseket:

1. A Start menüben kattintson a Beállítások, majd a Nyomtatók parancsra.

2. Ha egyszerre a „HP LaserJet Pro M11-M13 sorozat” és a „HP LaserJet Pro M11-M13 sorozat (1. példány)” is látható, ne azt törölje, amelynek a nevében a „1. példány” látható, hanem a „HP LaserJet Pro M11-M13 sorozat” nevű nyomtatót"

Ezután a „HP LaserJet Pro M11-M13 sorozat (1 példány)” nevű nyomtató-illesztőprogrammal tud nyomtatni.

## ELTÁVOLÍTÓ

A nyomtatási rendszer telepítése után az eltávolító program használatával távolíthatja el a HP nyomtatási rendszer egyes összetevőit.

### A HP LaserJet Pro M11-M13 nyomtatósorozat eltávolítójának indítása

1. A Start menü HP LaserJet Pro M11-M13 Series programcsoportjában kattintson az Eltávolítás ikonra.

2. A nyomtatórendszer végigkalauzolja a nyomtatórendszer eltávolításának minden lépésén.

# IV. TECHNIKAI SEGÍTSÉG

Az alábbi szolgáltatások között vannak olyanok is, amelyek csak az Egyesült Államokban vehetők igénybe. A felsoroltakhoz hasonló szolgáltatások más országokban/térségekben is rendelkezésre állnak. Erről a készülék felhasználói kézikönyvéből vagy a HP hivatalos helyi forgalmazójától tájékozódhat.

## ÜGYFÉLTÁMOGATÁS

Erről a nyomtató felhasználói kézikönyvéből vagy a HP hivatalos helyi forgalmazójától tájékozódhat.

## WEB

Az online technikai támogatást a következő URL-címen veheti igénybe:
http://www.hp.com/support/ljm11-m13

### HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK

A szoftver és a támogatási információk beszerzésének további lehetőségeiről (pl. nyomtatóillesztőprogram-elosztó központok, egyéb online szolgáltatások, faxszolgáltatások, egyéb online támogatás) a készülék felhasználói kézikönyve nyújt tájékoztatást.

# V. JOGI NYILATKOZAT

## VÉDJEGYEK

Az Adobe ®, az Acrobat ® és a PostScript® 3(TM) az Adobe Systems Incorporated védjegye.

A Microsoft®, a Windows®, a Windows NT® és a Windows® XP a Microsoft Corp. Egyesült Államokban bejegyzett védjegyei.

A UNIX® a The Open Group bejegyzett védjegye.

## GARANCIA ÉS SZERZŐI JOGOK

### Garancia

A garanciával és a támogatással kapcsolatos minden tudnivaló megtalálható az eszköz dokumentációjában.

### Szerzői jogok

© Copyright 2015 HP Development Company, L.P.

Előzetes írásos engedély nélkül tilos az információk sokszorosítása, adaptációja vagy fordítása, kivéve a szerzői jogra vonatkozó jogszabályok által megengedett esetekben.

A jelen dokumentumban foglalt információ előzetes figyelmeztetés nélkül változhat.

A garancia kizárólag azon HP termékekre és szolgáltatásokra vonatkozik, amelyekre a vállalat kifejezetten garanciát vállalt. A jelen dokumentumban foglaltak semmiképpen sem tekinthetők további garanciavállalásnak. A HP nem felelős a dokumentum esetleges technikai és szerkesztési hibáiért, illetve hiányosságaiért.

### Nyílt forráskóddal kapcsolatos közlemény

Az eszközvezérlő programban található vezeték nélküli WPA-kérvényező a WPA Supplicant alkalmazásból vett át kódrészleteket, amelynek szerzői jogi adatai a következők: Copyright (c) 2003-2005, Jouni Malinen [jkmaline@cc.hut.fi] és egyéb munkatársak
A felhasználás és a forrásként, illetve bináris formában történő feldolgozás módosítások nélkül és módosításokkal abban az esetben engedélyezett, ha a következő feltételek teljesülnek:
– A forráskódban valamennyi felhasználása esetén meg kell hagyni a fentebb olvasható szerzői jogi információkat, ezt a feltétellistát és a jogi felelősségvállalás alábbi elutasítását.
– A bináris formában történő felhasználás esetén a felhasznált anyaghoz tartozó dokumentációban és/vagy egyéb mellékelt anyagokban újra fel kell tüntetni a fentebb olvasható szerzői jogi információkat, ezt a feltétellistát és a jogi felelősségvállalás alábbi elutasítását.
– A birtokos és a hozzájáruló munkatársak neve kizárólag előzetes írásos engedéllyel használható fel a szoftverből származtatott egyéb termékek reklámozására vagy hirdetésére.