### Pisač nije pronađen

Čarobnjak za instalaciju ne može komunicirati s pisačem.

Ako je na računalu omogućen vatrozid, to bi moglo spriječiti program za instaliranje u prepoznavanju pisača. Privremeno onemogućite vatrozid na osobnom računalu, prije nego što nastavite s instaliranjem.

Ako imate omogućen vatrozid (kao što je ZoneAlarm©, BlackICE©, Sygate Security Agent© i Norton Personal Firewall© itd.) pogledajte dokumentaciju dobavljača vatrozida da biste saznali kako onemogućiti vatrozid.

Kad god je softverski vatrozid onemogućen, HP izričito preporučuje da na računalo instalirate sljedeće stavke:

- Hardverski uređaj koji pruža zaštitu putem vatrozida između interneta i vašeg računala, kao što je pristupnik.
- Ažurirani program za otkrivanje virusa na računalu.

Da biste saznali opće informacije o rješavanju komunikacijskih problema pogledajte dokumentaciju uz pisač i posjetite web-stranicu podrške http://www.hp.com/support.

Vatrozidovi često uzrokuju komunikacijske poteškoće. Ako je vatrozid omogućen na mrežnom računalu, mogu se pojaviti sljedeći problemi:

Tijekom instaliranja softvera:

- HP-ov program za instaliranje pisača neće moći pronaći HP-ov pisač u mreži. Poruka o pogrešci prijavit će da program za postavljanje nije mogao pronaći pisače u mreži. Da biste spriječili ovaj problem, privremeno onemogućite vatrozid tijekom instalacije softvera za HP-ov pisač. Pogledajte dokumentaciju dobavljača vatrozida da biste saznali kako onemogućiti vatrozid.

Nakon instaliranja softvera:

- Ako se IP adresa HP-ovog pisača promijeni, tada vaše računalo neće moći komunicirati s HP-ovim pisačem. Svi zadaci za ispis, skeniranje, faksiranje preko računala i prijenos slika neće uspjeti i stanje proizvoda prikazat će da je HP-ov pisač isključen. U okruženju kućne mreže, uobičajeno je da se IP adresa ponekada promijeni. Ako softverski vatrozid nije omogućen, nova se adresa šalje računalu što dopušta nastavak komunikacije između računala i HP-ovog pisača. Kako biste spriječili ovu poteškoću, onemogućite vatrozid, ili ako ste napredni korisnik upućen u umrežavanje, možete odabrati da koristite statičnu IP adresu. Da biste saznali više o načinima konfiguracije pisača sa statičnom IP adresom, posjetite HP-ovu web-stranicu http://www.hp.com/support.
- Ako imate HP-ov all-in-one (sve u jednom), nećete moći koristiti utore za memorijske kartice na HP-ovom all-in-one za prijenos datoteka na računalo. Razlog tome je što datoteke na fotokartici neće biti dostupne s mapiranog mrežnog diska ili softvera za prijenos slika.

Da biste saznali više o vatrozidovima posjetite HP-ovu web-stranicu.

Kako onemogućiti Windows vatrozid u operacijskom sustavu Windows Vista:

1. Kliknite Start > Mreža.
2. Desnom tipkom miša kliknite Mreža i odaberite Svojstva.
3. Pritisnite Vatrozid za Windows u donjem lijevom kutu.
4. Odaberite Uključivanje/isključivanje vatrozida za Windows.
5. Odaberite Nastavi na dijaloškom okviru Kontrola korisničkog pristupa.
6. Odaberite mogućnost Isključeno kako biste onemogućili vatrozid, potom kliknite U redu. Vatrozid za Windows sada je onemogućen.

Onemogućavanje vatrozida za internetsku vezu (ICF) u operacijskom sustavu Windows XP:

1. Na programskoj traci na dnu zaslona kliknite Start, a zatim kliknite Upravljačka ploča.
2. Kliknite kategoriju Mreža i internetske veze. (Ako kategorija Mreža i internetske veze nije vidljiva, kliknite Prijeđi na prikaz kategorija ispod Upravljačka ploča na lijevoj strani prozora Upravljačke ploče.)
3. Kliknite Mrežne veze.
4. Desnom tipkom miša kliknite vezu Telefonsko povezivanje, LAN ili Vrlo brzi Internet koju koristite za povezivanje s Internetom, a zatim kliknite Svojstva iz kontekstnog izbornika.
5. Na kartici Napredno pod Vatrozid za internetsku vezu, isključite ili onemogućite Zaštiti moje računalo ili mrežu, potom pritisnite U redu. Vatrozid za Windows XP sad je onemogućen.
6. Kliknite Dalje u čarobnjaku za instalaciju kako biste nastavili s instalacijom pisača.
7. Da biste omogućili Vatrozid za internetsku vezu nakon što je pisač instaliran, slijedite gornje korake do mogućnosti Zaštiti moje računalo ili mrežu. Potom ponovno odaberite mogućnost Zaštiti moje računalo ili mrežu.

Napomena: Provjerite jeste li ponovno omogućili vatrozid za Windows nakon što je instalacija završena.