### Promjena TCP/IP postavki

Možete odrediti nove TCP/IP postavke (IPv4) za ovaj pisač. Obratite se mrežnom administratoru prije svake promjene postavki.

Napomena: Uslužni program za instalaciju otkrit će postavke vašeg sustava i pribaviti preporučene TCP/IP postavke (IPv4 i IPv6), no možete izmijeniti IPv4 postavke ako želite (taj se program može koristiti samo za ručno konfiguriranje IPv4 postavki). Vrijednosti parametara koje dodjeljujete ne konfiguriraju se na pisaču dok instalacija ne završi.

· Ako pisač nema valjane TCP/IP postavke:
U ponuđena polja unesite valjanu IP adresu (IPv4) pisača, valjanu masku podmreže i valjanu IP adresu pristupnika. Obratite se mrežnom administratoru prije dodjele vrijednosti.

Kliknite Predloži postavke da bi uslužni program za instalaciju automatski unio TCP/IP parametre.

Potvrdni okvir Use the default port name (Koristi zadani naziv priključka) (Windows NT, 2000 i XP). Potvrdite taj okvir da biste za pisač koristili zadane postavke priključka. Ako ne potvrdite okvir, dijaloški okvir Naziv priključka prikazat će se kao sljedeći zaslon čarobnjaka.

OPREZ: Ako pisač namjeravate povezivati s drugim mrežama, TCP/IP postavke koje je predložio uslužni program možda nisu globalno jedinstvene i mogle bi se sukobiti s drugim uređajima. Budite oprezni pri spajanju na druge TCP/IP mreže.

· Ako pisač već ima valjane TCP/IP postavke:
Bit će prikazane trenutne TCP/IP postavke.

OPREZ: Promjena valjanih TCP/IP postavki može onemogućiti pristup ostalim korisnicima. Obratite se mrežnom administratoru prije promjene valjanih postavki.

Napomena: Ako je neki program za upravljanje, npr. HP Web Jetadmin, zaštitio TCP/IP parametre lozinkom, polja unosa bit će onemogućena.

Potvrdni okvir Koristi zadani naziv priključka (samo Windows NT, 2000 i XP). Uključite ovaj okvir kako biste koristili zadane postavke priključka za vaš pisač. Ako okvir nije uključen, dijalog Naziv priključka bit će na sljedećem zaslonu čarobnjaka.

#### Dodatne informacije:

Rječnik pojmova za mrežni ispis