### TCP/IP iestatījumu maiņa

Varat norādīt jaunus TCP/IP iestatījumus (IPv4) šim printerim. Pirms iestatījumu mainīšanas konsultējieties ar savu tīkla administratoru.

Piezīme. Instalēšanas utilīta atrod sistēmas iestatījumus un nodrošina ieteiktos TCP/IP iestatījumus (gan IPv4, gan IPv6), taču, ja nepieciešams, varat mainīt IPv4 iestatījumus (šo utilītu var izmantot tikai manuālai IPv4 iestatījumu konfigurēšanai). Jūsu piešķirtās parametru vērtības printerī netiek konfigurētas, kamēr instalēšana nav pabeigta.

· Ja printerim nav derīgu TCP/IP iestatījumu:
Piedāvātajos laukos ievadiet derīgu IP adresi (Ipv4) printerim, kā arī derīgu apakštīkla masku un derīgu IP adresi vārtejai. Pirms vērtību piešķiršanas konsultējieties ar savu tīkla administratoru.

Noklikšķiniet uz Suggest Settings (Ieteikt iestatījumus), lai instalēšanas utilīta automātiski ievadītu TCP/IP parametrus.

Izmantojiet noklusējuma porta nosaukuma izvēles rūtiņu (Windows NT, 2000 un XP). Atzīmējiet šo izvēles rūtiņu, lai savam printerim izmantotu noklusējuma porta iestatījumus. Ja šī izvēles rūtiņa nav atzīmēta, kā nākamais vedņa ekrāns tiek parādīts dialoglodziņš Port Name (Porta nosaukums).

UZMANĪBU! Ja jūsu printeris ir pievienots citiem tīkliem, utilītas ieteiktie TCP/IP iestatījumi var nebūt vispārēji unikāli un var konfliktēt ar citām ierīcēm. Esiet uzmanīgs, veidojot savienojumu ar citiem TCP/IP tīkliem.

· Ja printerim jau ir derīgi TCP/IP iestatījumi:
Tiek rādīti pašreizējie TCP/IP iestatījumi.

UZMANĪBU! Derīgu TCP/IP iestatījumu maiņa var liegt pieeju citiem lietotājiem. Pirms derīgu iestatījumu maiņas konsultējieties ar savu tīkla administratoru.

Piezīme. Ja TCP/IP parametrus ar paroli aizsargā pārvaldības programmatūra, piemēram, HP Web Jetadmin, ievades lauki ir pelēkā krāsā.

Izmantojiet noklusējuma porta nosaukuma izvēles rūtiņu (tikai Windows NT, 2000 un XP). Atzīmējiet šo izvēles rūtiņu, lai savam printerim izmantotu noklusējuma porta iestatījumus. Ja šī izvēles rūtiņa nav atzīmēta, kā nākamais vedņa ekrāns tiek parādīts dialoglodziņš Port Name (Porta nosaukums).

#### Papildinformācija:

Tīkla drukāšanas terminu glosārijs